Apetit Tuorekset - helppo tapa lisätä monipuolista kasvisten käyttöä\nApetit Oyj, Lehdistötiedote, 6.6.2019 klo 9:30\nKesän maukas uutuus Apetit Tuorekset Grillisuosikit -kasvissekoitus sisältää grillikasvisten klassikoita: tummaa herkkusientä, porkkanaa sekä vihreää, punaista ja keltaista paprikaa. Tuorekset Grillisuosikit on värikäs ja monipuolinen ajansäästäjä jokaisen kesäkokin grilliin.\n”Olemme yhdistäneet Tuorekset Grillisuosikkeihin suomalaisten suosikit grillattavista kasviksista. Uutuustuote sopii mainiosti grillikesästä nauttimiseen, sillä se käy niin kasvisnyytiksi kuin paistetuksi lisäkkeeksi muille grilliherkuille. Tuorekset Grillisuosikeilla saat helposti kesän värejä lautaselle ja vihannesten pilkkomisessa säästetyn ajan voi käyttää kesästä nauttimiseen”, sanoo tuoteryhmäpäällikkö Marjo Kantola.\nApetit Tuorekset ovat valmiiksi pestyjä ja pilkottuja kasvissekoituksia, jotka sopivat erinomaisesti esimerkiksi wokkeihin, munakkaisiin ja aterian lisukkeeksi. Tuoresten avulla lisäät helposti ja nopeasti kasviksia jokaiseen päivään: kokonainen ateria valmistuu nopeimmillaan jopa viidessä minuutissa, eli tuote on todellinen arkikokkailun ajansäästäjä. Löydät Apetit Tuorekset sieltä mistä muutkin tuoreet kasvikset - kaupan heviosastolta.\n”Jokaisessa Apetit Tuorekset -kasvissekoituksessa on valmiiksi pestynä ja paloiteltuna maukas kokonaisuus yhteensopivia kasviksia. Kasvisten palakoko on mitoitettu niin, että kaikki kasvikset valmistuvat samaan aikaan kypsennettäessä. Apetit Tuoreksia käytettäessä ei synny ruokahävikkiä kotikeittiössä, sillä yhdessä rasiassa on koko ateriaan tarvittavat kasvikset täysin käyttövalmiina,” Kantola jatkaa.\nApetit Tuorekset on pakattu muovirasiaan, joka on valmistettu 75 prosenttisesti kierrätetystä muovista. Tuoresten rasia on eräänlainen älypakkaus: sen laseroidun kalvon ansiosta kasvikset säilyvät tuoreena pitkään. Tyhjät Apetit Tuorekset -rasiat kierrätetään muovijakeeseen. Apetit Tuorekset -valikoima saa kesän aikana uuden raikkaan ilmeen ja pystymallisen pakkauksen.\nBBQ-kasvikset Apetitin kasvisruokamestarin tapaan\nTuorekset Grillisuosikit taipuvat monen grillaajan makuun, kun maustat ne mielesi mukaan. Kokeile vaikka BBQ-kasviksia Apetitin kasvisruokamestarin Teemu Hurstin ohjeella:\n1 rasia Tuorekset Grillisuosikit -kasvissekoitusta\n2 rkl BBQ-kastiketta (esim. Poppamies Cherry & Cola)\nPariloi maustetut Tuorekset Grillisuosikit grillissä tai kuumenna niitä pannulla lisäkkeeksi noin viisi minuuttia.\nTutustu Apetit Tuorekset -valikoimaan täällä.\nPuh. 010 402 2174


Unelmia keltaisessa talossa: Lisää vauvalle\nTein vauva lahjaan vielä kesällä tekemäni peiton ja viime viikolla tekemäni unirievun lisäksi vielä tumput, pipon ja villasukat Novitan niitty langasta. Näitä olikin tosi mukava tehdä, kun tulivat niin pian valmiiksi.\nNäiden jälkeen olen taas virkkaillut, ja taitaa kyllä sopia tällä hetkellä mun kädelle tuo kutominen paremmin. Eilen illalla huomasin et oikee käsi on hippasen verran turvoksissa. No eikös se tässä laske kun alkaa siivoilemaan :) sen jälkeen voikin taas jatkaa virkkailua.\nPäden paja 9. marraskuuta 2017 klo 17.34\nOi miten suloisia, kyllä sinä vaan olet taitava:) Mukavaa torstai-iltaa sinne♥\nUnelmia Keltaisessa Talossa KatjaS 10. marraskuuta 2017 klo 7.38\nKiitos :) Mukavaa iltaa sinullekin!\nSarin kotona 11. marraskuuta 2017 klo 14.26\nOi miten ihanat!❤\nUnelmia Keltaisessa Talossa KatjaS 13. marraskuuta 2017 klo 11.55\nKaakaobaari ja tonttuovi\nKyllä se vaan tulee\nPölyn alta paljastuu...\nMiten tämä aika voi kulua näin nopeaan? Ihan äsken...


VALMISTEYHTEENVETO 1. LÄÄKEVALMISTEEN NIMI. Natriumklorid Braun 9 mg/ml injektioneste, liuos 2. VAIKUTTAVAT AINEET JA NIIDEN MÄÄRÄT - PDF Ilmainen lataus\nDownload "VALMISTEYHTEENVETO 1. LÄÄKEVALMISTEEN NIMI. Natriumklorid Braun 9 mg/ml injektioneste, liuos 2. VAIKUTTAVAT AINEET JA NIIDEN MÄÄRÄT"\n1 VALMISTEYHTEENVETO 1. LÄÄKEVALMISTEEN NIMI Natriumklorid Braun 9 mg/ml injektioneste, liuos 2. VAIKUTTAVAT AINEET JA NIIDEN MÄÄRÄT 1 ml injektionestettä sisältää natriumkloridia Elektrolyyttipitoisuudet Natrium Kloridi 9 mg 154 mmol/l 154 mmol/l Täydellinen apuaineluettelo, ks. kohta LÄÄKEMUOTO Injektioneste, liuos Kirkas, väritön vesiliuos. Teoreettinen osmolaarisuus 308 mosm/l Happamuus (titrattu ph-arvoon 7,4) < 0,3 mmol/l ph 4,5 7,0 4. KLIINISET TIEDOT 4.1 Käyttöaiheet Ruiskeina annettavien kiinteiden lääkeaineiden liuottaminen. 4.2 Annostus ja antotapa Annostus Annostus, antotapa ja hoidon kesto määräytyvät liuotettavan tai laimennettavan lääkevalmisteen käyttöohjeiden mukaan. Antotapa Laskimoon, lihakseen tai ihon alle. Käytettäessä tätä injektionestettä yhteensopivien lääkevalmisteiden liuottamiseen/laimentamiseen on noudatettava lisättävän lääkevalmisteen käyttöohjeita. 4.3 Vasta-aiheet Natriumklorid Braun -valmistetta ei saa antaa potilaille, joilla on - vaikea hypernatremia - vaikea hyperkloremia. 4.4 Varoitukset ja käyttöön liittyvät varotoimet\n2 Natriumklorid Braun -valmistetta saa käyttää vain varoen, jos potilaalla on - hypernatremia - hyperkloremia. Kliiniseen seurantaan kuuluu seerumin elektrolyyttipitoisuuden, happo-emästasapainon ja nestetasapainon tarkkailu. Huomattava: Valmistajan antamat lisättävää ainetta koskevat turvallisuustiedot on otettava huomioon. 4.5 Yhteisvaikutukset muiden lääkevalmisteiden kanssa sekä muut yhteisvaikutukset Natriumin kertymistä aiheuttavat lääkevalmisteet: Natriumin kertymistä aiheuttavien lääkevalmisteiden (kuten kortikosteroidien ja tulehduskipulääkkeiden) samanaikainen käyttö saattaa aiheuttaa turvotusta. 4.6 Hedelmällisyys, raskaus ja imetys Raskaus On vain vähän tietoja Natriumklorid Braun -valmisteen käytöstä raskaana oleville naisille. Tiedot eivät osoita Natriumklorid Braun -valmisteella olevan suoria tai epäsuoria haitallisia lisääntymistoksisia vaikutuksia (ks. kohta 5.3). Natriumin ja kloridin pitoisuudet vastaavat ihmisen elimistössä esiintyviä pitoisuuksia, joten haitallisia vaikutuksia ei ole odotettavissa, jos valmistetta käytetään ohjeiden mukaan. Näin ollen Natriumklorid Braun -valmistetta voi käyttää, jos se on aiheellista. Imetys Natriumin ja kloridin pitoisuudet vastaavat ihmisen elimistössä esiintyviä pitoisuuksia, joten haitallisia vaikutuksia ei ole odotettavissa, jos valmistetta käytetään ohjeiden mukaan. Natriumklorid Braun -valmistetta voi tarvittaessa käyttää imetyksen aikana. Hedelmällisyys Tietoja ei ole saatavilla. 4.7 Vaikutus ajokykyyn ja koneiden käyttökykyyn Natriumklorid Braun -valmisteella ei ole haitallista vaikutusta ajokykyyn ja kykyyn käyttää koneita. 4.8 Haittavaikutukset Haittavaikutuksia ei ole odotettavissa, jos valmistetta käytetään ohjeiden mukaan. Epäillyistä haittavaikutuksista ilmoittaminen On tärkeää ilmoittaa myyntiluvan myöntämisen jälkeisistä lääkevalmisteen epäillyistä haittavaikutuksista. Se mahdollistaa lääkevalmisteen hyöty haitta tasapainon jatkuvan arvioinnin. Terveydenhuollon ammattilaisia pyydetään ilmoittamaan kaikista epäillyistä haittavaikutuksista seuraavalle taholle: www sivusto: Lääkealan turvallisuus ja kehittämiskeskus Fimea Lääkkeiden haittavaikutusrekisteri PL FIMEA 4.9 Yliannostus Oireet\n3 Natriumklorid Braun -injektionesteen yliannostus saattaa aiheuttaa hypernatremiaa, hyperkloremiaa, ylinesteytystilan, seerumin hyperosmolaarisuutta ja hyperkloreemista asidoosia. Hoito Yliannostustapauksessa valmisteen anto tulee keskeyttää välittömästi. Hoitona potilaalle tulee antaa diureettia. Seerumin elektrolyyttejä ja happo-emästasapainoa tulee seurata ja korjata tarvittaessa. 5. FARMAKOLOGISET OMINAISUUDET 5.1 Farmakodynamiikka Farmakoterapeuttinen ryhmä: Liuottimet ja laimentimet, sis. huuhteluliuokset, ATC-koodi: V07AB Natrium on ekstrasellulaaritilan pääasiallinen kationi, ja yhdessä lukuisten anionien kanssa se säätelee ekstrasellulaaritilan kokoa. Natrium ja kalium ovat merkittävimmät elimistön bioelektristen prosessien välittäjät. Natriumpitoisuus ja elimistön nestemetabolia ovat läheisesti yhteydessä toisiinsa. Kaikki poikkeamat plasman fysiologisesta natriumpitoisuudesta heijastuvat heti muutoksina elimistön nestetasapainossa. Elimistön natriumpitoisuuden suureneminen johtaa seerumin osmolaalisuudesta riippumatta vapaana olevan nestemäärän pienenemiseen. 0,9-prosenttisella natriumkloridi-injektionesteellä ja plasmalla on sama osmolaarisuus. Tämän liuoksen anto johtaa ensisijaisesti soluvälitilan täydennykseen. Soluvälitila on noin 2/3 koko ekstrasellulaarisesta tilasta. Koska vain 1/3 annetusta tilavuudesta jää intravaskulaariseen tilaan, liuoksen hemodynaaminen vaikutus kestää vain lyhyen aikaa. Kloridi vaihtuu tubuluksissa vetykarbonaatiksi ja osallistuu siten happo-emästasapainon säätelyyn. 5.2 Farmakokinetiikka Munuaiset ovat keskeinen natrium-, kloridi- ja nestetasapainon säätelijä. Yhdessä hormonaalisten säätelymekanismien (reniini-angiotensiini-aldosteronijärjestelmä, antidiureettinen hormoni) ja hypoteettisen natriureettisen hormonin kanssa munuaiset ovat ensisijaisesti vastuussa ekstrasellulaaritilan pitämisestä vakiona sekä sen nestekoostumuksen säätelemisestä. 5.3 Prekliiniset tiedot turvallisuudesta Farmakologista turvallisuutta, toistuvan altistuksen aiheuttamaa toksisuutta, geenitoksisuutta, karsinogeenisuutta sekä lisääntymis- ja kehitystoksisuutta koskevien konventionaalisten tutkimusten tulokset eivät viittaa erityiseen vaaraan ihmisille. 6. FARMASEUTTISET TIEDOT 6.1 Apuaineet Injektionesteisiin käytettävä vesi. 6.2 Yhteensopimattomuudet Sekoitettaessa valmistetta muiden lääkevalmisteiden kanssa mahdolliset yhteensopimattomuudet on otettava huomioon. 6.3 Kestoaika\n4 Avaamaton pakkaus Lasipullo 50 ml ja 100 ml 3 vuotta Muoviampulli (polyeteeni) 10 ml ja 20 ml 3 vuotta Muoviampulli (polyeteeni) 5 ml 2,5 vuotta Muoviampulli (polypropeeni) 3 vuotta. Avattu pakkaus Valmiste on käytettävä välittömästi pakkauksen avaamisen jälkeen (ks. kohta 6.6). Käyttövalmiin liuoksen sekoittamisen jälkeen Mikrobiologiselta kannalta valmiste pitää käyttää välittömästi. Jos sitä ei käytetä välittömästi, käytönaikaiset säilytysajat ja olosuhteet ennen käyttöä ovat käyttäjän vastuulla. Säilytysaika ei yleensä saa ylittää 24 tuntia 2 C 8 C:ssa, paitsi jos laimennus on tapahtunut kontrolloiduissa ja validoiduissa aseptisissa olosuhteissa. 6.4 Säilytys Tämä lääkevalmiste ei vaadi erityisiä säilytysolosuhteita. Säilytysolosuhteet käyttövalmiin liuoksen sekoittamisen jälkeen, ks kohta Pakkaustyyppi ja pakkauskoko (pakkauskoot) Väritön lasinen injektiopullo, jossa kumisuljin, 20 x 50 ml ja 20 x 100 ml. Mini-Plasco (polyeteeni) -muoviampulli, 20 x 5 ml, 20 x 10 ml ja 20 x 20 ml. Mini-Plasco (polypropeeni) -muoviampulli, 100 x 10 ml ja 100 x 20 ml. Kaikkia pakkauskokoja ei välttämättä ole myynnissä. 6.6 Erityiset varotoimet hävittämiselle ja käsittelyohjeet Pakkaukset on tarkoitettu vain kertakäyttöön. Hävitä pakkaus ja käyttämättä jäänyt sisältö käytön jälkeen. Käyttämätön lääkevalmiste tai jäte on hävitettävä paikallisten vaatimusten mukaisesti. Liuos on käytettävä heti pakkauksen avaamisen tai käyttövalmiin liuoksen sekoittamisen jälkeen. Ei saa käyttää, jos liuos ei ole kirkasta ja väritöntä tai jos pakkauksessa tai sen sulkimessa on nähtävissä vaurioitumisen merkkejä. 7. MYYNTILUVAN HALTIJA B.Braun Melsungen AG Carl-Braun Strasse Melsungen, Saksa Postiosoite: Melsungen, Saksa 8. MYYNTILUVAN NUMERO 11888


Erityishuoltopiirin ylilääkäri Keski-Pohjanmaan sosiaali- ja terveyspalvelukuntayhtymä | Monster.fi\nErityishuoltopiirin ylilääkäri, Keski-Pohjanmaan sosiaali- ja terveyspalvelukuntayhtymä\nAktiivisessa ja kehittämismyönteisessä Keski-Pohjanmaan sosiaali- ja terveyspalvelukuntayhtymä Soitessa on haettavana 17.2.2020 klo 12 mennessä\nERITYISHUOLTOPIIRIN YLILÄÄKÄRIN VIRKA KEHITYSPOLIKLINIKALLA\nKehityspoliklinikalla työskentelee moniammatillinen työryhmä, jonka jäsenenä ylilääkäri työskentelee. Työ painottuu kehitysvammaisten lasten ja nuorten kanssa tehtävään kuntoutuksen suunnitteluun ja seurantaan, varhaiskuntoutukseen ja perheen tukemiseen.\nAvointa virkaa haetaan täyttämällä sähköinen hakemus www.soite.fi/tyopaikat -sivulla, josta löytyy myös kelpoisuusvaatimukset ja muuta lisätietoa virasta.\nsosiaalijohtaja Tarja Oikarinen-Nybacka, puh. 040 804 2980\njohtajaylilääkäri Pirjo Dabnell, puh. 040 653 4005\nSoite on maakunnallinen perusterveydenhuollon ja erikoissairaanhoidon sekä sosiaalihuollon palvelut yhteenliittävä sote-organisaatio. Soitessa työskentelee noin 3 800 eri alan ammattilaista, suurimpina ryhminä hoitotyön henkilöstö sekä lääkärit. Kokkolassa sijaitseva Keski-Pohjanmaan keskussairaala on lähin päivystävä sairaala noin 200 000 asukkaalle.


Pihin naisen elämää: Jaossa kolme Lushin Aromaco-dödöpalaa!\nJaossa kolme Lushin Aromaco-dödöpalaa!\nHei! Postasin muutama päivä sitten ihastuksestani Lushin patsulintuoksuiseen, alumiinittomaan, alkoholittomaan ja lisäaineettomaan Aromaco-deodoranttipalaan, joka kaiken muun hyvän lisäksi tuntuu pitävän hienhajun loitolla. Kun retkeilimme keskiviikkona Tallinnassa, piipahdimme paikallisessa Lushissa (sijaitsee Foorum-kauppakeskuksessa, joka puolestaan sijaitsee tutun Viru-kauppakeskuksen lähellä).\nTallinnan Lushista ostoskoriini löysi tiensä mm. kolme palaa hehkuttamaani Aromaco-deodoranttia. Lähetänkin kolmelle ensimmäiselle kommenttiboxiin hihkaisseelle ilmaiseksi n. 50 g palan Aromaco-dödöä. Jos siis haluat kyseisen deodoranttipalan, niin kommentoihan nopeasti! Kaikki voivat osallistua.\nTunnisteet: ekologisuus, kauneudenhoito, myymälät, nettikaupat, pientä ihanaa\nLea - kiertoidea 25. tammikuuta 2013 klo 16.36\nVoi, mulle kiitos yksi!\nPihi nainen 25. tammikuuta 2013 klo 16.39\nHei! Lähetätkö osoitteesi pihinainen(at)gmail.com, niin laitan dödöpalan tulemaan. :)\nsannabanana 25. tammikuuta 2013 klo 16.56\nPihi nainen 25. tammikuuta 2013 klo 19.43\nHei! Ehdit hihkaisemaan toisena! Laitatko osoitteesi meiliini pihinainen(at)gmail.com, niin laitan dödöpalan tulemaan. :)\nsannabanana 26. tammikuuta 2013 klo 2.10\nIhanaa, jipii! Meillä ei nimittäin ole Lushia nykyään lähimaillakaan, ja on ollut ikävä! Laitan postia :-)\nPihi nainen 26. tammikuuta 2013 klo 14.45\nLaittelehan osoiteviestiä meiliini, niin lähtee Lushia tulemaan. :)\nVillasukka kirjahyllyssä 25. tammikuuta 2013 klo 16.58\nPihi nainen 25. tammikuuta 2013 klo 19.47\nHei! Ehdit hihkaisemaan kolmantena! Minulla onkin jo osoitteesi, joten laitan dödöpalan tulemaan. :)\nSoikku 25. tammikuuta 2013 klo 17.14\nTaidan olla just neljäs, nyyh.. :(\nPihi nainen 25. tammikuuta 2013 klo 19.53\nHei! Tällä kertaa et valitettavasti aivan ehtinyt. Uusia arvontoja sun muuta tulossa blogissani, joten ehkäpä jo ensi kerralla parempi onni. :)\nRiina 25. tammikuuta 2013 klo 17.48\nNo voi peppu! :D Syytän aikaeroa! :D\nPihi nainen 25. tammikuuta 2013 klo 19.57\nHei! Nyt valitettavasti hivenen myöhästyit, mutta ensi kerralla parempi tuuri ja nopeampi hihkaisu, eiköstä juu! :)\nMinna Vuo-Cho 25. tammikuuta 2013 klo 21.44\nNo voihan nenä, myöhässä.\nTäytyy siis sittenkin mennä sinne Asematunnelin Lushiin, jonka ohitse olen nyt muutamana päivänä kävellyt suositustasi muistellen...\nPihi nainen 26. tammikuuta 2013 klo 10.38\nMutta se hyvä puoli, että Helsingin Lushissa taitaa yhä jatkua tammiale. Sieltä voi tehdä kenties hyviä löytöjä pienellä rahalla. :)\nLinnea / pigeonnaire 26. tammikuuta 2013 klo 8.01\nMeitsikin aikoo suunnata ensi viikolla Asematunneliin :) Oot sie kyllä ihana arpoja!\nPihi nainen 26. tammikuuta 2013 klo 10.40\nMeikänkin ehkä ihan pakko käydä tsekkaamassa pian Lushin uudet Ystävänpäivän tuotteet. Jos vaikka hemmottelisi kamuja ekologisilla ja ihanilla pikku ylläreillä. :)\nRiina 26. tammikuuta 2013 klo 9.06\nNyt kun pettymyksen kyyneleet sain nieltyä, niin laitoin sinulle blogiini tunnustuksen! ;)\nPihi nainen 26. tammikuuta 2013 klo 10.41\nVoi kiitos, ihana ylläri! :)\nElegia 26. tammikuuta 2013 klo 14.06\nNo voi harmistus, mutta nopeat syövät hitaat. Onnea kuitenkin nopeimmille! :)\nPihi nainen 26. tammikuuta 2013 klo 14.44\nPitääpä roudata ensi kerralla Tallinnasta vähän enempi tuliaisia arvottavaksi. :) Monet jutut ovat siellä jo Suomen hinnoissa mutta Tallinnan Lushissa hinnat ovat osassa tuotteista paljon edullisemmat kuin Suomessa. Esim. tuo Aromaco on halpaa, Helsingistä sitä ei puolestaan meinaa raaskia ostaa..\nKatri 26. tammikuuta 2013 klo 18.12\nTäytyykin yrittää muistaa käydä ensi kuun Helsingin visiitillä tuolla Lushin liikettä. Nämä dödöt etenkin alkoivat kiinnostella :)\nPihi nainen 26. tammikuuta 2013 klo 20.39\nItse jäin heti koukkuun tuohon paladödöön. Ostin miehelle Tallinnasta Dirty- ja Sea Vegetable-saippuapalat, nyt seurailenkin saanko niiden avulla miehen vaivihkaa vieroitettua muovisista suihkusaippuapulloista (lahjavinkki kaikille siipalleen kivaa ylläriä miettiville ;)). Monet Lushin palasaippuat ovat niin kosteuttavia, että korvaavat hyvin suihkusaippuat (minun uusin saippuasuosikkini on lempeäntuoksuinen ja kosteuttava Honey I Washed the Kids, tuoksuu niiiin hyvältä). :)


Sarianne Sahervo (2006) on tutkinut Pohjois-Karjalan Ammattikorkeakouluun tekemässään opinnäytetyössä "Ensisijaisesti ihminen ihmiselle" - Näkemys humanistis-eksistentialistisesta kuvataideterapiasta humanistis -eksistentialistista kuvataideterapiaa. Hänen opinnäytetyönsä on ladattavissa tästä linkistä.\n”Ensisijaisesti ihminen ihmiselle” on kvalitatiivinen tapaustutkimus humanistis-eksistentialistisesta viitekehyksestä kuvataideterapian kontekstissa. Tutkimustehtävänä oli tutkia mitä humanistis-eksistentialismi on, sekä millaisia humanistis-eksistentialistisia piirteitä ilmenee haastateltavien kuvataideterapeuttien työssä. Tutkimus syntyi tarpeesta selkeyttää kuvataideterapian humanistis-eksistentialistista viitekehystä. Tutkimusaineisto kerättiin teemahaastattelun avulla. Tutkittavina oli neljä pääasiallisesti humanistisesti suuntautunutta kuvataideterapeuttia. Teoreettisina taustoina käytettiin humanistisen psykologian ja eksistentiaalifilosofian lähtökohtia sekä niistä vaikutteita saaneita humanistista kuvataideterapiaa, eksistentiaalipsykologiaa ja eksistentialistista kuvataideterapiaa.\nAineiston analysoitiin teemoittelua käyttäen.Teoria-aineiston avulla muodostettiin käsitys humanistis-eksistentialismista. Keskeisenä piirteenä humanistis-eksistentialismissa on mahdollisimman kokonaisvaltaista ihmiskäsitystä tavoitteleva synteesi humanismista ja eksistentialismista. Siinä sekä humanismin korostamat ihmisyyden positiiviset piirteet että eksistentialismin kuvaama olemassaolon vaikeus tulevat molemmat huomioiduiksi.\nHaastattelumateriaalista löytyi useita humanistis-eksistentialistisiksi luonnehdittavia piirteitä. Nämä piirteet muodostivat kolme pääteemaa, jotka olivat asiakaslähtöisyys, terapiasuhde ja työskentelytavat. Näiden teemojen alle kuuluneet piirteet yhteensä muodostivat kaikki löytyneet humanistis-eksistentialistiset piirteet. Näitä olivat muun muassa asiakkaan yksilöllisyyden huomioiminen, terapian ekspressiiviset työtavat sekä tasavertaisuus ja vastavuoroisuus asiakkaan kanssa.\nOpinnäytetyössä on 60 sivua.\nSahervo, S. 2006. "Ensisijaisesti ihminen ihmiselle" - Näkemys Humanistis-eksistentialistisesta kuvataideterapiasta. Opinnäytetyö. Pohjois-Karjalan Ammattikorkeakoulu, sosiaalialan koulutusohjelma, luovien terapioiden suuntautumisvaihtoehto, kuvataideterapia.\nOta yhteyttä työn tekijään sähköpostitse: sarianne.sahervo(at)elisanet.fi


Metsätilan kaupalla liikkumavaraa talouteen - Rautalammin seurakunta myi metsää suojeltavaksi | Metsähallitus\nMetsätilan kaupalla liikkumavaraa talouteen – Rautalammin seurakunta myi metsää suojeltavaksi\nMetsähallitus ja Rautalammin seurakunta saivat vuoden alussa päätökseen yli vuoden kestäneen prosessin, jossa Rautalammin seurakunta myi Metsähallitukselle noin 59 hehtaaria metsää liitettäväksi Etelä-Konneveden kansallispuistoon.\nRautalammin seurakunnan kirkkoherra Heikki Marjanen kertoo, että aloite kauppaan tuli kirkkoneuvoston jäseneltä, joka on perehtynyt metsien suojeluun ja monikäyttöön. – Alueemme sijaitsi Etelä-Konneveden kansallispuiston ydinalueen kupeessa ja sillä kulkee suosittu Vuori-Kalajan ja Kitulammen välinen polku, Marjanen kuvailee.\nLumikenkäretkellä Etelä-Konneveden kansallispuistossa. ©Tea Karvinen\n– Ely-keskukset hoitavat Suomessa pääosan luonnonsuojelualueiden hankinnoista, mutta joitakin kauppoja tehdään myös suoraan Ympäristöministeriön ja Metsähallituksen Luontopalvelujen toimeksiannosta, Metsähallituksen maankäyttöasiantuntija Juha Huttunen kertoo.\n– Luonnonsuojelualueiden kaupoissa pyritään yleensä korvaamaan metsätalousarvot. Joskus lisänä voi olla korvattavia ranta- ja/tai rakennusarvoja ja oikeuksia. Hinta pyritään hakemaan vapaiden markkinoiden vastaavista kaupoista ja niiden hintaperusteista, Huttunen kertoo.\nMarjanen kertoo, että seurakunta halusi myydä metsän nimenomaan suojeltavaksi. – Muuhun tarkoitukseen sitä ei olisi myyty, hän vahvistaa.\nKonneveden kauppa ei ollut myöskään Rautalammin seurakunnan ensimmäinen luonnonsuojelualuekappa, vaan se oli myynyt jo aiemmin kaksi kohdetta suojeltavaksi. – Olemme ajatelleet, että meillä on velvollisuus suojella maisemallisesti kauniita ja luonnon monimuotoisuuden kannalta tärkeitä alueita, Marjanen kertoo.\nMetsäomaisuus on merkittävä tulonlähde Rautalammin seurakunnalle\nRautalammin seurakunnalla on metsää reilut 1200 hehtaaria ja sillä on seurakunnalle iso merkitys. – Yleinen talouskehitys on ollut sellainen, että seurakuntien talous on ahtaalla, Marjanen kertoo. – Meilläkin on vielä paljon velkaa kirkon remontista, hän jatkaa.\nMetsäomaisuudella on keskeinen rooli monien maaseutuseurakuntien taloudessa. – Metsät ovat vakaa ja suhteellisen helposti ennustettava sijoituskohde, Marjanen kertoo. Rautalammin seurakunnallakaan ei ole muuta, mahdollisesti riskialttiimpaa sijoitustoimintaa.\n– Hoidamme metsiämme metsätaloussuunnitelman mukaisesti kestävästi niin, että ne turvaavat toimintaamme tulevaisuudessakin, Marjanen kertoo.\nRautalammin seurakunta on ollut jopa niin aktiivinen metsäasioiden kanssa, että järjesti vuosi sitten metsäseminaarin, jossa käytiin läpi erilaisia metsänkäsittelyvaihtoehtoja ja selvitettiin, mitä seurakuntalaiset haluavat metsien hoidolta.\n– Tämän johdosta kokeilemme nyt jatkuvaa kasvatusta muutamalla kuviolla, Marjanen kertoo.\n– Täällä Rautalammilla on aina ollut metsää ja tulee aina olemaan. Iso osa ihmisistä on saanut tulonsa metsistä, mutta myös virkistyskäyttö ja hyvinvointi ovat tärkeitä ja kansallispuisto on meille todella merkittävä, Marjanen kertoo.\nKauppa toi merkittävän lisän Etelä-Konneveden kansallispuistoon\n– Nyt ostettu alue täydentää Etelä-Konneveden kansallispuiston aluekokonaisuutta hienosti, Metsähallituksen aluepäällikkö Raimo Itkonen iloitsee. – Itkonen kertoo, että puistoon liitetty alue sijoittuu lähelle kansallispuiston suosituinta käyntikohdetta, Kalajanvuorta. Vaellusreitit Kolmen vuoren vaellus ja Kalajan kierros kulkevat jo valmiiksi alueen halki. Lisäksi kansallispuiston huoltotie kulkee alueen kautta.\nMaankäyttöasiantuntija Juha Huttunen, Metsähallitus Kiinteistökehitys, juha.huttunen@metsa.fi, 020 639 5581\nKirkkoherra Heikki Marjanen, Rautalammin seurakunta, heikki.marjanen@evl.fi, 0400 856 263\nAluepäällikkö Raimo Itkonen, Metsähallitus, Luontopalvelut, raimo.itkonen@metsa.fi,


Aninkaistenkadun vesijohtourakka jatkuu | Auran Aallot\nRaunistulan suuntaan ajaessa suljetaan vasemmalle Eerikinkadulle kääntyvien kaista, ja nykyinen vasemman puoleinen suoraan menevien kaista muutetaan Eerikinkadulle kääntyvien kaistaksi, jota ohjaa nuolivalot.\nEerikinkadulta (ajosuunnassa Kauppatorilta pois päin) suljetaan suoraan menevien kaista sekä vasemmanpuoleinen oikealle kääntyvien kaista. Suoraan menevät ja vasemmalle kääntyvät käyttävät vasemmalle kääntyvien kaistaa. Eerikinkadulta (ajosuunnassa Multavierunkadulta pois päin) käytössä yksi kaista, josta saa kääntyä oikealle, vasemmalle sekä mennä suoraan. Lisäksi suljetaan Eerikinkadun risteyksen joen puoleinen suojatie.


Voivatko mesquite-puut kasvaa konteissa – lisätietoja mesquite-puiden kasvattamisesta potissa - Sanne puutarhat\nMesquite-puut ovat sitkeitä autiomaalaisasukkaita, jotka ovat kuuluisimpia savuisesta grillimakuistaan. He ovat erittäin mukavia ja luotettavia, että heillä voi olla kuivilla, autiomaissa ilmastoissa. Mutta voivatko mesquite puut kasvaa säiliöissä? Tutustu tähän, onko mesquite-viljely astiassa mahdollista.\nMesquite-puut ovat sitkeitä autiomaalaisasukkaita, jotka ovat tunnetuimpia savuisesta grillimakuistaan. He ovat erittäin mukavia ja luotettavia työskentelemään kuivilla, autiomaissa ilmasto-olosuhteissa. Mutta voivatko mesquite puut kasvaa säiliöissä? Jatka lukemista selvittääksesi, onko meskvitin kasvattaminen astiassa mahdollista.\nVoivatko mesquite-puut kasvaa konteissa?\nLyhyt vastaus on: ei oikeastaan. Yksi tärkeimmistä syistä, miksi nämä puut pystyvät selviämään autiomaassa, on niiden erittäin syvä juurijärjestelmä, jolla on erityisen pitkä ja nopeasti kasvava hanajuuri. Jos astiassa kasvatetaan minkä tahansa kokoista ruukkua, säiliössä kasvatettujen meskkypuiden juuret alkavat kasvaa itsensä ympärille ja kuristaa lopulta puun.\nMeskvitin kasvatus säiliössä\nJos sinulla on riittävän syvä astia (vähintään 15 gallonaa), on mahdollista pitää mesquite-puu potissa muutaman vuoden ajan. Loppujen lopuksi lastentarhat myyvät näin yleensä. Varsinkin jos kasvatat meskkyyttipuua siemenistä, on mahdollista pitää sitä säilytysastiassa sen monien ensimmäisten vuosien ajan, kun se vakiinnuttaa itsensä.\nOn kuitenkin tärkeää saada se hyvin iso säiliö nopeasti, koska se vie pitkän hanajuuren etenkin aikaisin. Puu ei kasva niin korkeana tai voimakkaasti kuin maassa, mutta se pysyy terveenä jonkin aikaa.\nKasvataan meskvittiä astiassa kypsyyteen asti, mutta se vain ei todella mahdollista. Se on lopulta istutettava, tai muuten se voi olla täysin juurtunut ja kuolla.


Incredibly India ja muut internetmatkaajan valinnat – Availa – Ilmiöiden matkassa\nIncredibly India ja muut internetmatkaajan valinnat\nKirjoittanut Anna Availa on 10.4.2011 4.1.2014\nHotel Singh Sahibin julkisivu on kuvassa kunnossa. Kuva Hotel Singh Sahib\nOmatoimimatkaajan parhaat kumppanit matkavalmisteluissa ovat oma läppäri ja nopea yhteys. Apua majoituksen valintaan tarjoavat muun muassa booking.comin ja tripadvisor.comin arviot ja kuvat kohteesta.\nArviot ovat arvokasta antia. Ensinnäkään kukaan ei uskalla valita tarkempaan tarkasteluun majapaikkaa, jonka on arvioinut vain muutama kymmenen kävijää. Omistajallahan saattaa olla laaja reittaava suku. Toiseksi huomio kiinnittyy arvioiden pistemääriin. Mihinkään alle seitsemän arvioituun kohteeseen ei kannata mennä. Keskiarvoja kannattaa kunnioittaa. Jos tarkasteltava kohde on läpäissyt nämä määrälliset kriteerit, on siirtyminen seuraavaksi laadullisiin arvioihin.\nHälytyskellot soivat sanoista: tunkkainen, ohuet seinät, kokolattiamatto, remontti (sisällä tai ulkona), vuodesohva tai putka. Sen sijaan sanayhdistelmät kuten hyvä sijainti, ystävällinen asiakaspalvelu, runsas aamupala, toimiva ilmastointi ja kuohuviini yöpöydällä saavat toiveet kohoamaan. Kalleimmat hotellit kirvoittavat kriittisempiä kirjoituksia, kun taas edullisempiin petipaikkoihin tyytyneet ovat helpommin tyytyväisempiä.\nIhan pulassa internetmatkaaja on valintojensa kanssa, jos etsii sopivaa sänkypaikkaa Kreikan saaristosta Amorgokselta tai valitsee kodikasta country cottagea Irlannin nummilta. Pieni\nJostain syystä Rahul Corporation pääkonttori oli rajattu naapurista pois. Kuva Availan matka-albumista\njännitys kutkuttelee, kun joutuu valitsemaan ilman arvioita ja tiirailemaan maan matkailusivujen tuhrukuvia oikean mielikuvan saamiseksi.\nMajoitusten kuvat ovat sitten oma juttunsa. Kameran linssi on näet muutaman kerran tallentanut todellisuuden aika paljon kauniimmaksi. Intialainen hotelli teki kuvankäsittelystä jo taidetta, kun leikkasi hotellin irti katumaisemasta ja suti kauniin sinitaustan taivaalle. Kun hyppäsimme taksista smogisen New Delhin hiekkaisella kadulla, jouduimme pari kertaa hieraisemaan silmiämme, kun vertasimme todellisuutta internetin maalaamaan mielikuvaan. Ja yllätykset tästä vasta alkoivat – mainoslause ”Incredibly India” piti kerrankin sananmukaisesti paikkansa.\nbooking.comhotellin valintanettiarvioNew Delhitripadvisor.com\nEdellinen artikkeli Pärräämistä, osa 1: Ensi kerta yllätyksenä\nSeuraava artikkeli Hei kuka twiittaa nyt?\nPäivitysilmoitus: Nettitekstien hutihotellit « Tämä sipuli ei itketä


Semaltin osuudet Paras tapa kaapata tietoja sivustosta\nOctoparse on hyödyllinen ja tehokas data-kaavinta . Se voi optimoida ja työntää tietojesi ponnisteluja seuraavalle tasolle. Octoparse tulee sekä ilmaisin että maksullisin versioin. Sen maksuttoman version avulla voit nopeasti jopa 5 tuhannen verkkosivun raapia.\nOctoparse kerää ja raaputtaa tietoja Internetistä, ja sillä on yli 150 000 käyttäjää eri puolilla maailmaa. Vuodesta 2014 lähtien Octoparse tarjoaa korkeatasoisia tiedonhankintapalveluita ja pyrkii tekemään parannuksia tarpeen mukaan - tipos de objetiva fotografia artistica.\nTiedot ovat yleensä saatavilla Internetissä rakenteilla. Okkiparssilla et voi vain kaataa tietojasi, mutta voi myös järjestää sen oikein. Saatavilla olevista tiedoista voi tulla arvokkaita tietoja, koska Octoparse mahdollistaa sen. Joitakin sen ominaispiirteitä on mainittu alla.\n1. Hyvä ei-ohjelmoijille\nOctoparse helpottaa tietojen poistamista Internetistä ilman ohjelmointitaitoja. Tämä työkalu soveltuu sekä ei-koodereille että ei-ohjelmoijille ja poistaa automaattisesti web-sisällön sekä dynaamisilta että peruskäyttöalueilta. Lisäksi se antaa meille mahdollisuuden tallentaa tiedot puhtaaseen, jäsenneltyyn muotoon. Octoparse-sovelluksella voit helposti muuntaa tietoja mukautetuiksi sovellusrajapinnoiksi ja saada haluamasi tulokset.\n2. Octoparse pilvipalveluksi:\nOctoparse on pilvipohjainen alusta, joka vie useita verkkosivuja tunnissa ja saa halutut tulokset säästämällä aikaa ja energiaa. Sinun ei tarvitse huolehtia laitteiston rajoituksista, koska tämä työkalu ei tarvitse mitään huoltoa ja voi suorittaa tehtävänsä säännöllisesti.\n3. Tarkkaile hintoja Octoparseilla:\nOctoparse on eräs tunnusomaisimmista ominaisuuksista, että se auttaa sinua seuraamaan hintoja ja vertailemaan eri tuotteita. Se soveltuu ostosten verkkosivustoihin, kuten Amazon ja eBay, ja saa tietoja kilpailijan sivustosta helposti. Lisäksi tämä työkalu raaputtaa reaaliaikaisia tietoja vain muutamalla klikkauksella ja säästää paljon aikaa.\nOctoparseilla voit luoda johtosarjoja ja rakentaa myyntilistan muutamassa sekunnissa. Sinun ei tarvitse ohjelmoida taitoja, koska Octoparse kapeaa valtavan määrän tietoja automaattisesti. Se auttaa sinua mainostamaan tai mainostamaan brändisi paremmin. Okkiparssilla voit parantaa markkinointistrategioita ja tehdä parempia päätöksiä ja ennusteita.\n5. Hyvä opiskelijoille ja opettajille:\nOpiskelijat ja opettajat tarvitsevat aina tarkkoja tietoja tutkimustyönsä tehostamiseksi. Octoparse-sivustolla voit kaapata mahdollisimman monta verkkosivuja ja saada helposti tietoja e-kirjoista ja lehdistä. Se auttaa sinua saamaan mielekäs ja skaalautuva tietojen aikayksikön.\nOctoparse tunnetaan parhaiten sen pisteen ja napsautuksen rajapinnasta. Sen kehittynyt koneoppimistekniikka etsii ja raaputtaa tietoja vain muutamalla napsautuksella. Sinun tarvitsee vain korostaa haluamasi tiedot tai lisätä verkkosivuston URL-osoite ja antaa Octoparse suorittaa tehtävänsä. Se hoitaa kaiken sotkuisen työn näytön takana.\n7. Käytä kaikentyyppisiä sivustoja:


Tuomiokirkkoon on tutustunut 10 000 kävijää tänä kesänä - Oulun seurakunnat\nOulun tuomiokirkossa on käynyt tänä kesänä 10 000 vierailijaa.\nTuomiokirkkoon on tutustunut 10 000 kävijää tänä kesänä\nToukokuun lopusta yleisölle avoinna ollut Oulun tuomiokirkko on houkutellut tähän mennessä uumeniinsa noin 10 000 kävijää. Määrä noudattelee opas Roona Raukolan mukaan edellisvuosien tasoa, vaikkakin jää jälkeen vuodentakaisen, lähes 14 000 kävijän määrästä.\n”Kiinnostusta ovat herättäneet erityisesti kirkkosaliin tänä kesänä esille laitetut koulun opetustaulut. Ulkomaalaiset kävijät ovat ihastelleet myös ovensuussa sijaitsevaa leikkipaikkaa, joka puuttuu monesta keskieurooppalaisesta kirkosta” Raukola kertoo.\nToinen Oulun tiekirkoista, Haukiputaan kirkko, on kiinnostanut noin 1 300 kävijää. Vierailijat ovat olleet erityisesti kiinnostuneita kirkon kuuluisista, Toppeliuksen tekemistä maalauksista. Molemmissa kirkoissa vilkkain vierailukuukausi oli heinäkuu.\nKirkko- ja hautausmaakierrokselle ehtii vielä\nOululaisesta kulttuurihistoriasta kiinnostuneilla on vielä hetken verran mahdollisuus tutustua molempiin kirkkoihin oppaan avustuksella. Tuomiokirkko on avoinna yleisölle 2.9. saakka klo 10–20, Haukiputaan kirkkoon pääsee tutustumaan vielä tämän viikon ajan eli perjantaihin 17.8. saakka klo 10–18. Tuomiokirkossa järjestetään opastetut kierrokset torstaisin ja sunnuntaisin kello 17.\nTunnetuista oululaisista kertovalle hautausmaakierrokselle pääsee vielä kerran ensi maanantaina 20.8. Kesän viimeisellä kierroksella keskitytään oululaisten suurnaisten historiaan aiheella Kaiken takana on nainen! Hautausmaakierros käynnistyy hautausmaan pääportilta hautajaishuoneiston edestä (Kajaanintie 1) kello 18.\nKuva Kirkon kuvapankki / Sanna Krook\nKorjattu 20.8. Tuomiokirkon oppaan etunimi Roonaksi.


Pop-uutiset 15.9. | Yle Uutiset | yle.fi\n15.9.2006 klo 16.56päivitetty 30.10.2008 klo 01.14\nOsa YleQ:n ohjelmista saa jatkoaikaa Sunnuntaina loppuvan YleQ-kanavan ohjelmistoa siirretään osittain Ylen muille radiokanaville. Puheohjelmat Miten minusta tuli minä, Olga K. ja Tuomas Enbuske siirtyvät Yle Radio 1:een. Kanavalla kuullaan tulevaisuudessa myös musiikkiohjelmat Jatzofrenia ja Kauriin kääntöpiiri. Radio Suomen ohjelmistoon siirtyvät Rockradio, Tuhannen tanssin maa, Olipa kerran radio ja kadonneen levyn metsästäjät sekä Café Tropical. YleX puolestaan monipuolistaa musiikin erikoisohjelmien tarjontaa ja lisäksi ottaa ohjelmistoonsa Thank God It's Puopolo -shown. Autot edelleen Suomen katsotuin elokuva Tietokoneanimaatio Autot jatkaa Suomen katsotuimpana elokuvana. Viikon aikana elokuvan näki yli 31 000 ihmistä. Pedro Almodóvarin Volver - paluu nousi kakkoseksi ohi Pirates of the Caribbean: Kuolleen miehen kirstun. Espanjalaisohjaajan elokuva sai reilut 10 000 katsojaa. Ensi-illassa ollut suomalaisanimaatio Keisarin salaisuus nousi listalla viidenneksi lähes 5 500 katsojan voimin. Aleksi Salmenperä ja Kiti Luostarinen valtion rahoille Valtion elokuvataidetoimikunta on myöntänyt vuoden 2007 taiteilija-apurahoja yhteensä 11:lle elokuvantekijälle. Viisivuotisen apurahan sai ohjaaja Kiti Luostarinen sekä leikkaaja Jukka Nykänen. Lisäksi toimikunta myönsi kolmi- ja yksivuotisia apurahoja; saajien joukossa on mm. ohjaaja Aleksi Salmenperä sekä käsikirjoittaja Mika Ripatti. Valtion taiteilija-apuraha on reilut 1 250 euroa kuukaudessa. Star Trek palaa uudessa kuosissa Viime viikonloppuna 40-vuotta täyttänyt Star Trek -tv-sarja nähdään täysin uusitussa ulkoasussa Yhdysvaltain televisiossa. Televisioyhtiö CBS näyttää ensi viikosta lähtien kaikki alkuperäisen sarjan 79 jaksoa digitaalisesti ehostettuna. Yhtiön mukaan uudelleenmasterointi on tehty sarjan visuaalisten tehosteiden parantamiseksi mutta säilyttäen sarjan alkuperäisen tunnelman. Muun muassa kaikki pienoismalleilla tehdyt tehosteet on korvattu digitaalisilla kuvilla, ja myös Enterprise-alus sekä klingonien ja romuluslaisten avaruusalukset on tehty uudelleen. Lisäksi sarjan tunnusmusiikki ja William Shatnerin avauspuhe "Space, the final frontier..." on äänitetty uudelleen uusimmalla digitaalitekniikalla. SexyBack jatkaa USA:n sinkkulistan kärjessä Justin Timberlaken uusi sinkku SexyBack jatkaa Yhdysvaltain singlelistan kärjessä kolmatta viikkoa. Fergie ei ole pystynyt horjuttamaan Timberlaken ykkössijaa London Bridge -kappaleellaan ja jatkaa kakkosena. Pussycat Dollsin ja Snoop Doggin yhteistyö Buttons nousi viikon aikana yhden sijan kolmanneksi. Jo 19 viikkoa listalla keikkunut Gnarls Barkleyn Crazy putosi neljänneksi. Korkein uutuus listalla on Beyoncén Ring the Alarm sijalla 12. Kalashnikovista voi tehdä sähkökitaran\nYksi Kolumbian tunnetuimmista soitintenvalmistajista on alkanut valmistaa kivääreistä sähkökitaroita. Paredas-yhtiö päätti kolme vuotta sitten ottaa hyötykäyttöön aseita sissisodan jäljiltä. Tarkoituksena on yhtiön mukaan tehdä aseista toivon ja rauhan symboleita.\nUusien kitaroiden suosio on ollut huimaa; useilla eteläamerikkalaisilla kitaratähdillä on jo käytössään tällainen "escopetarras" eli "kiväärikitara". Esimerkiksi maailmankuulu kolumbialainen rocktähti Juanes on saanut kitaran, jonka muodot muistuttavat selkeästi Kalashnikovia.\nYle Uutisten artikkeliarkistoelokuvatKiti LuostarinenStar Trek -edustusmusiikkiAleksi SalmenperäkitaraAK-47Star TrekAutot


Ruotsille niukka voitto Suomen miehistä – Oskari Heikkilälle pallo talteen maajoukkueuran avausmaaleista | Geemedia\nRuotsille niukka voitto Suomen miehistä – Oskari Heikkilälle pallo talteen maajoukkueuran avausmaaleista\nBy Santeri Alatalo UUTISET lauantai, 7 syyskuun 2019, 21:54\nRuotsi voitti Finnkampen-tapahtumassa Suomen salibandymiehet lukemin 5–4. Ottelu pelattiin Alingsåsin upealla Estrad Arenalla reilun 2000 katsojan edessä.\n– Tällä kertaa ei otettu ainakaan pahasti turpaan vieraalla maalla, vaikka hävittiin kyllä. Kaveri oli pikkasen terävämpi. Ihan ei pysytty koko ajan pelissä. Ajoimme ajoittain vähän ahtaisiin paikkoihin. Vastustaja käytti tilaisuutensa hyväksi. Kokonaisuutena kuitenkin aika hyvä peli. Tasurin olisi peli ehkä ansainnut, Suomen päävalmentaja Petteri Nykky pyöritteli pelin jälkeen.\nMaaleja ladottiin tasatahtiin. Ensimmäinen ja viimeinen erä kirjattiin tasan. Toisen erän Ruotsi vei 1–0. Ruotsin voittomaaliksi jääneen 5–3-osuman tälläsi lopulta ajassa 45.42 Robin Nilsberth Alexander Ruddin tyylikkäästä syötöstä.\n– Kakkoserässä olimme hieman köysissä. Siinä Ruotsi oli selkeästi parempi. Kaltsi (maalivahti Joonas Kaltiainen) pelasi siinä kohtaa onneksi hyvää peliä, Nykky kommentoi.\nSuomen maaleista vastasivat Sami Johansson, ylivoimalla osunut Krister Savonen sekä kahdesti maalannut Oskari Heikkilä. Osumat olivat Heikkilän miesten maajoukkueuran ensimmäiset, joten Classic-hyökkääjälle jäi pallo muistoksi Finnkampenista. Ensimmäisen osuman Heikkilä tälläsi avauserässä Ruotsin viisikon keskeltä Tatu Väänäsen hienosta syötöstä. Toinen oli Heikkilälle tyypillinen paluupallomaali.\n– Ihan hyvä taistelu meiltä muuten, mutta annoimme Ruotsin olla vähän liikaa pallossa. Itse tyydyttiin vain nopeampiin vastahyökkäyksiin, vaikka olisi pitänyt pysyä enemmän pallossa. Sitä kautta olisimme saaneet enemmän rytmitettyä peliä, Heikkilä tiivisti.\nSeuraavan kerran Suomen salibandymiehet ovat tositoimissa neljän maan EFT-turnauksessa 8.–10.11.2019. Kolmipäiväinen EFT pelataan poikkeuksellisesti kolmella eri paikkakunnalla: Tampereella, Hämeenlinnassa ja Vantaalla.


Kuhmalahti - Lempäälän-Vesilahden Sanomat\n3.6.2020 Mainostajan sisältöä Mainos\nTervetuloa Kuhmalahdelle ja Jussin Kodalle. Täällä Sinua odottavat noin satavuotias mallassauna ja lämminhenkinen, kodikas, lappilaistyylinen kota. Jussin Kodalla voit järjestää vaivattomasti illanistujaiset sukulaisillesi, ystävillesi, kavereillesi tai työporukallesi. Meillä onnistuvat pikkujoulut, kokoukset, lauluillat – mitkä vaan juhlat ja tapahtumat. Lämmitämme aina savusaunan suurella pieteetillä. Sen lauteille mahtuu kerralla kymmenkunta saunojaa. Löyly ei lopu, sen lupaamme. Välillä…\n14.12.2018 Erkki Koivisto Uutiset, Uutisnostot\nLempääläläisen kirjailija Ritva Mäkelän kirjoittaman ja Lempäälä-Seuran julkaiseman uutuuskirjan Voi yhren kerran – kauppias Aleksanteri Eskolan elämä Kuhmalahdelta Kuokkalaan nimi on pitkä, mutta kirjan kohde, kauppias Aleksanteri Eskola (1883–1978) tulee käsitellyksi 112-sivuisessa teoksessa kompaktisti. Kauppaa Kuokkalankosken rannalla yli 60 vuotta pitäneen ja parhaimpina miehuusvuosinaan, jo 39-vuotiaana, leskeksi jääneen, kahden lapsen yksinhuoltajaisän ihon alle ei sukelleta….


Ideoita pelillisyyteen hurahtaneille | Metropolia\nKaikki voivat hyödyntää työssään pelillisyyttä ja hurahtaa siihen kuten mekin! Tässä nettijulkaisussa voi tutustua CONNEXT for inclusion -hankkeen kehittämiin pelillisiin tehtäväkokonaisuuksiin, joita saa vapaasti käyttää sellaisenaan tai muokata omiin tarkoituksiin.\nEtkö osaa koodata? Etkö pelaa vapaa-ajallasi virtuaalipelejä? Ei se haittaa, emme mekään! Voit silti hyvin hurahtaa pelilliseen työotteeseen ja oppia tekemään innostavia, juuri sinun kohderyhmällesi sopivia pelillisiä tehtäviä!\nNämä ideat sopivat hyvin esimerkiksi ammattioppilaitosten opettajien, nuorisotyöntekijöiden, liikunnan ohjaajien tai muiden nuorten parissa työskentelevien työhön.\nKyse on tosiaan matalan kynnyksen pelillisyydestä\nVoit ottaa pelillisen työotteen käyttöön, vaikket olisi mikään tekninen guru! Tärkeintä on, että tunnet kohderyhmäsi ja käsiteltävän aihepiirin. Työotetta voi soveltaa lyhyisiin pelihetkiin tai vaikka kokonaisiin päiviin, onpa jossain hyödynnetty yhtä pelillistä tehtäväkokonaisuutta kokonaisen kesänkin ajan!\nTekninen toteutus onnistuu sujuvasti valmiiden pelialustojen avulla. CONNEXT-hankkeen suomalaiset kumppanit hyödynsivät seuraavia:\nAction Track (smartmoves.fi-sivuilla)\nValmiille pelialustoille rakennetuissa tehtäväkokonaisuuksissa voi kannustaa osallistuja tutkimaan ympäristöään asettamalla pelitehtävät kartalle ja hyödyntämällä GPS-paikannusta. Vaihtoehtoisesti tehtävät voi toteuttaa paikallaan samassa tilassa. Pelihetkeen osallistuvat tarvitsevat mobiililaitteen (matkapuhelin tai tabletti).\nTässä nettijulkaisussa esiteltyjä ideoita voi kuitenkin soveltaa myös muuhun pelaamiseen, jolloin pelillinen hetki onnistuu ilman mitään laitteita.\nTietoturva huomioon digitaalisilla alustoilla\nDigitaalisia alustoja käytettäessä on syytä pitää myös tietoturva mielessä. Erityisen oleellista tämä on, jos käyttämissäsi tehtävissä kuvataan tai äänitetään. Siksi jokaisen pelillisen hetken yhteydessä\nosallistujien on tärkeää tietää, kenellä on pääsy heidän vastauksiinsa ja minne tiedot tallentuvat\nosallistujille on hyvä tarjota vaihtoehtoisia vastaustapoja\nosallistujia voidaan ohjeistaa suorittamaan tehtäviä tietoisina tietoturvasta.\nHyvä käytäntö on, että tehtävät eivät lähtökohtaisesti kannusta osallistujia esimerkiksi tallentamaan omia tai muiden kasvoja. Mikäli kuvia kuitenkin otetaan, voi olla aiheellista pyytää osallistujilta kirjallinen lupa kuvien tallentamiseen.\nTämän nettijulkaisun lukuohje\nIdeoita pelillisyyteen hurahtaneille -nettijulkaisussa kuvattujen tehtäväkokonaisuuksien pelillisiin sisältöihin voi tutustua kolmella tavalla.\nAlustan käyttö mahdollistaa\nThingLink-dokumentti Voit tutustua pelillisiin tehtäväkokonaisuuksiin visuaalisessa ympäristössä. Maksuton, ei edellytä lisenssiä. Ei mahdollista tehtävien suorittamista eikä tarjoa pelaamiskokemusta.\nSeppo.io-pelikirjasto Voit suorittaa pelillisiä tehtäviä itse ja saada pelaamiskokemuksen. Voit ladata tehtävät käyttöön sellaisenaan tai muokata ne itsellesi sopiviksi kokonaisuuksiksi. Hyödyntäminen edellyttää maksullisen lisenssin hankkimista.\nWord-dokumentti Voit tutustua pelillisiin tehtäväkokonaisuuksiin kirjallisessa muodossa ja ladata tai printata ne helposti jatkotyöstöä varten.\nKaikkia CONNEXT-hankkeessa tuotettuja tehtäväkokonaisuuksia ei ole julkaistu tässä nettijulkaisussa. Niitä löytyy lisää Seppo.io-pelikirjastosta hakusanalla “CONNEXT”.\nTehtävät voi ottaa käyttöön sellaisenaan tai niitä voi muokata omiin tarkoituksiin. Julkaisun tekstit ovat Creative Commons Nimeä-EiKaupallinen-JaaSamoin 4.0 -lisenssin alaisia. Se tarkoittaa, että saat vapaasti käyttää ja muokata tehtäviä, kunhan mainitset alkuperäiset tekijät. Jos jaat edelleen CONNEXT:n ideoiden pohjalta kehittämiäsi tehtäväkokonaisuuksia, ne tulee jakaa samalla CC BY-NC-SA -lisenssillä. Näin edistämme yhdessä avointa pelillisten tehtävien kehittämisen ja jakamisen kulttuuria. Huomaathan, että käyttöoikeus ei koske kaupallista toimintaa tai kuvien jakamista eteenpäin. Omassa käytössä kuvat saavat olla.\nCONNEXT:n tukimateriaalia pelillisyyteen hurahtaneille\nKansainvälinen CONNEXT for inclusion -hanke kokosi vuosina 2019–2021 käyttäjäkokemuksia kehittämänsä pelillisen työotteen soveltamisesta nuorten ja maahanmuuttajien parissa. Lisäksi se tuotti erilaisia tukimateriaaleja, joista voi olla hyötyä pelillisen työotteen käyttöönotossa:\nSuomenkielinen Hurahda pelilliseen työotteeseen -opas (Theseus)\nEnglanninkielisiä pelisisältöjä Games seriously?! CONNEXT game challenges -verkkojulkaisussa\nEnglanninkielinen Games – seriously!? Serious games as a tool for empowerment -opas (Theseus)\nCONNEXT for inclusion -hankkeen nettisivu\n1. Tehtäviä orientointiin ja ohjaukseen\nNämä tehtäväkokonaisuudet on suunniteltu esimerkiksi orientoimaan ammattilaisia pelillisyyteen ja opiskelijoita opintoihinsa. Orientoimisen lisäksi niissä käsitellään mm. opintojen ohjaukseen liittyviä sisältöjä.\nYllätyksiä aarniometsän uumenista\nTavoite: Osallistujat virittäytyvät pelillisyyteen ja mahdolliseen omien pelisisältöjen suunnitteluun tekemällä tehtäviä tropiikkiin eksyneen retkikunnan kanssa. Kokonaisuus toimii esimerkkinä siitä, miten kevyt tarinallinen kehys voi elävöittää pelillisiä tehtäviä. Kehitetty CONNEXT-hankkeen loppuseminaariin osallistuville ammattilaisille.\nSoveltaminen: Tehtäviä voi soveltaa esimerkiksi nuorten ryhmille, joissa halutaan kehittää pelisisältöjä.\nTehtävien määrä: 7 kpl\nKehittäjä: Jouni Piekkari/Metropolia Ammattikorkeakoulu\nYllätyksiä aarniometsän uumenista ThingLinkissä.\nLataa Yllätyksiä aarniometsän uumenista Word-dokumenttina.\nEtsi seppo.io-pelikirjastosta asiasanalla CONNEXT, niin löydät Yllätyksiä aarniometsän uumenista ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Rajesh Palouria, Pixabay\nTavoite: Vastikään työpajalla aloittaneet nuoret tutustuvat Metalliverstaan aikatauluihin, sääntöihin ja toiminnan sisältöihin fiktiivisen Pekka-hahmon rinnalla ensimmäisten työpajapäivien aikana.\nSoveltaminen: Ideoita voi soveltaa muiden toimintaympäristöjen esittelyyn esim. nuorille, jotka tutustuvat itselleen uuteen oppilaitokseen, nuorisotilaan, työpajaan tai ryhmätoimintaan.\nTehtävien määrä: 8 kpl\nKehittäjä: Matti Mikkonen/Stadin ammatti- ja aikuisopisto\nPekan työpajaseikkailu ThingLinkissä.\nLataa Pekan työpajaseikkailu Word-dokumenttina.\nEtsi seppo.io-pelikirjastosta asiasanalla CONNEXT, niin löydät Pekan työpajaseikkailun ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Devin Berko/Unsplash\nTavoite: Valma-koulutuksessa aloittavat nuoret orientoituvat kepeästi virtuaalisella kierroksella uuden oppilaitoksensa tiloihin ja käytäntöihin, joista on hyvä tietää ensimmäisenä koulupäivänä. Voidaan käyttää hyvin esimerkiksi etäkoulun aikana.\nTehtävien määrä: 9 kpl\nKehittäjä: Anni Siltala/Omnia\nValma tutuksi ThingLinkissä.\nLataa Valma tutuksi Word-dokumenttina.\nEtsi seppo.io-pelikirjastosta asiasanalla CONNEXT, niin löydät Valma tutuksi ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Anna Sarkama-Antila/Peipot Oy\nMarialle ja Mohamedille tukea tarjolla\nTavoite: Uudet opiskelijat kiertävät eri puolilla oppilaitosta tutustumassa heille tarjolla oleviin hyvinvointi- ja terveyspalveluihin fiktiivisten Maria- ja Mohamed-hahmojen kanssa. Samalla he tutustuvat toisiinsa ja uuteen oppilaitokseensa.\nSoveltaminen: Ideoita voi soveltaa muissa ympräistöissä moniammatillisen tiimin esittelyyn, uusien tulokkaiden perehdyttämiseen tai uuteen rakennukseen tutustumiseen.\nKehittäjä: Metropolia Ammattikorkeakoulun terveydenhoitotyön opiskelijat Heidi Heikkilä, Siiri Huhtala, Mari Kullas, Lotta Kääriäinen, Suvi Vauramo, Titta Ypyä (prototyyppi) sekä Alisa Rämö/Omnia\nMarialle ja Mohamedille tukea tarjolla ThingLinkissä.\nLataa Marialle ja Mohamedille tukea tarjolla Word-dokumenttina.\nEtsi seppo.io-pelikirjastosta asiasanalla CONNEXT, niin löydät Marialle ja Mohamedille tukea tarjolla ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Wokandapix/Pixabay\nTutustu kirjastoon etänä!\nTavoite: Uudet opiskelijat tutustuvat kirjaston tiloihin ja palveluihin, vaikka eivät pääsisi henkilökohtaisesti käymään paikan päällä.\nSoveltaminen: Ideoita voi soveltaa muihin kirjastoihin tai muihin tiloihin tutustumiseen.\nKehittäjä: Päivi Ylitalo-Kallio ja Metropolia Ammattikorkeakoulun kirjasto\nTutustu kirjastoon etänä! ThingLinkissä.\nLataa Tutustu kirjastoon etänä! Word-dokumenttina.\nEtsi seppo.io-pelikirjastosta asiasanalla CONNEXT, niin löydät Tutustu kirjastoon etänä! ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Metropolia Ammattikorkeakoulun kirjasto\nOpinnot sosiaali- ja terveysalalla\nTavoite: Valma-opiskelijat tutustuvat toiminnallisesti lähihoitajan ja perustason ensihoitajan ammattialoihin tilanteessa, jossa tulevaisuuden ammatinvalinta on ajankohtainen.\nSoveltaminen: Ideoita voi soveltaa esim. muiden opintojen tai ammattialojen esittelyyn opinto-ohjauksen tai opintojen aloittamisen yhteydessä.\nKehittäjä: Alisa Rämö/Omnia\nOpinnot sosiaali- ja terveysalalla ThingLinkissä.\nLataa Opinnot sosiaali- ja terveysalalla Word-dokumenttina.\nEtsi seppo.io-pelikirjastosta asiasanalla CONNEXT, niin löydät Opinnot sosiaali- ja terveysalalla ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Terveydenhoitajaopiskelijaryhmä/Hanna Björn, Jessi Hallaranta, Elsa Kylmänen, Matleena Laitala, Viola Takkinen, Jade Varala & Eevi Vuohtoniemi\nAmmattioppilaitos tutuksi infografiikalla\nTavoite: Valma-opiskelijat tutustuvat toiminnallisesti siihen, miten ammattioppilaitokseen haetaan, miten siellä opiskellaan ja mitä tapahtuu valmistumisen jälkeen. Tehtävissä hyödynnetään CONNEXT-hankkeessa tuotettua Kohti sopivaa opiskelupaikkaa -infografiikkaa.\nSoveltaminen: Ideoita voi soveltaa muille peruskoulun jälkeisiä jatko-opintoja suunnitteleville.\nAmmattioppilaitos tutuksi infografiikalla ThingLinkissä.\nLataa Ammattioppilaitos tutuksi infografiikalla Word-dokumenttina.\nEtsi seppo.io-pelikirjastosta asiasanalla CONNEXT, niin löydät Ammattioppilaitos tutuksi infografiikalla ja muita hankkeessa kehitettyjä tehtäväkokonaisuuksia.\nNämä tehtäväkokonaisuudet on suunniteltu tilanteisiin, joissa halutaan käsitellä hyvinvointiin ja elämänhallintaan liittyviä kysymyksiä kuten unta, rahankäyttöä ja pelaamista. Nuorten lisäksi niitä voi hyvin soveltaa aikuisten kanssa tehtävässä työssä.\nTavoite: Tehtävien avulla nuoret voivat käsitellä omia voimavarojaan ja arkeen voimia tuovia asioita. Ne sopivat suoritettavaksi pitemmän ajanjakson aikana, vaikka muutama tehtävä kerrallaan. Valtaosa tehtävistä suoritetaan itsenäisesti.\nSoveltaminen: Ideoita voi muokata myös enemmän ryhmässä toteutettaviksi.\nTehtävien määrä: 19 kpl\nKehittäjä: Livian ja Mieli ry:n Voimavarojen talo -materiaalin pohjalta Tuulia Simulainen, Metropolia Ammattikorkeakoulu sekä Ville Ahonen, HNMKY:n työpaja\nVoimavarojen talo ThingLinkissä.\nLataa Voimavarojen talo Word-dokumenttina.\nEtsi seppo.io-pelikirjastosta asiasanalla CONNEXT, niin löydät Voimavarojen talon ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Livia ja Mieli ry, Voimavarojen talo-materiaali\nRaha ratkaisee – talous hallintaan\nTavoite: Tehtävissä osallistujat seuraavat tarinan päähenkilöä, opiskelija Tonia ja hänen kuukauden aikana tekemiään, talouteen liittyviä valintojaan. Tonin rahojen riittämistä seurataan budettilaskurilla. Miten käykään uhkapelaamisen ja ulkomaan matkan kanssa?\nSoveltaminen: Sisältöjä voidaan muokata vielä paremmin tietyn kohderyhmän arkeen sopiviksi.\nTehtävien määrä: 10 kpl\nKehittäjä: Aleksi Johansson ja Jouni Piekkari/Metropolia Ammattikorkeakoulu. Alkuperäinen idea: pelillisyysopintojakson opiskelijat Jari Koskiniemi, Xiong-Wen Lee, Ville Luhtaranta ja Hanna Kinnunen-Tuovinen.\nRaha ratkaisee – talous hallintaan ThingLinkissä.\nLataa Raha ratkaisee – talous hallintaan Word-dokumenttina.\nEtsi seppo.io-pelikirjastosta asiasanalla CONNEXT, niin löydät Raha ratkaisee – talous hallintaan ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Pixabay/Olichel\nTavoite: Tehtävissä osallistujat voivat eläytyä liikaa pelaavan nuoren elämään. Soveltuu nuorten tai ammattilaisten ryhmille. Roolipeli tarjoaa mahdollisuuden pohtia yhdessä esimerkiksi sitä, miten läheinen voi tunnistaa ongelmapelaamisen, miten tilanteeseen voi löytää ratkaisun ja miten pelaamisen hyvät puolet voivat olla tulevaisuuden vahvuuksia.\nSoveltaminen: Tarinallista roolipeli-ideaa voi soveltaa muihinkin aiheisiin.\nLataa Peliöverit Word-dokumenttina.\nEtsi seppo.io-pelikirjastosta asiasanalla CONNEXT, niin löydät Peliöverit ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Pixabay/Viki_B\nTavoite: Tässä tehtäväpaketissa osallistujat seikkailevat kuvitteellisen unitutkija Klaus von Treumenstellerin kanssa aikavyöhykkeeltä toiselle ja tutustuvat uneen liittyviin ilmiöihin. Tehtävien suorittamisen yhteydessä saadaan useita käytännön vinkkejä, miten nukkumista ja unen laatua voisi parantaa.\nSoveltaminen: Tarinallisuutta ja paikannusta GoogleMapsin kautta voidaan soveltaa myös muihin aihesisältöihin.\nKehittäjä: Marianne Sipilä, Jouni Piekkari ja Aleksi Johansson, Metropolia Ammattikorkeakoulu\nSeikkailu unitutkijan matkassa ThingLinkissä.\nLataa Seikkailu unitutkijan matkassa Word-dokumenttina.\nEtsi seppo.io-pelikirjastosta asiasanalla CONNEXT, niin löydät Seikkailu unitutkijan matkassa ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Pixabay/Darkmoon_Art\nUnikaveri – tehtäviä unen seurantaan\nTavoite: Tehtävät auttavat univaikeuksista kärsivää tunnistamaan ja hyödyntämään itselle tärkeitä uneen ja nukkumiseen liittyviä toiminta- ja reaktiotapoja sekä pohtimaan jokapäiväistä uneen ja nukkumiseen vaikuttavia tekijöitä. Sopii suoritettavaksi pitemmän ajanjakson, esimerkiksi monta kuukautta kesätävän pajajakson tai työkokeilun, aikana.\nTehtävien määrä: 21 kpl, jaettuna 4 etenemistasolle:\n0. Tunnista unihaasteesi\n1. Kohti parempaa unta\n2. Uusien unitaitojen hankinta\n3. Unimestaruus -passi.\nUnikaveri – tehtäviä unen seurantaan ThingLinkissä.\nLataa Unikaveri – tehtäviä unen seurantaan Word-dokumenttina.\nEtsi seppo.io-pelikirjastosta asiasanalla CONNEXT, niin löydät Unikaveri – tehtäviä unen seurantaan ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Pixabay, MartinKra\nKalle koutsi pulassa\nTavoite: Ammattilaiset tutustuvat toiminnallisesti eri hankkeiden tuottamiin, tasa-arvoa ja sukupuolisensitiivisyyttä käsitteleviin materiaaleihin. Samalla he tutustuvat aiheeseen keskustellen ja tehtäviä suorittaen.\nSoveltaminen: Ideoita voi muokata sukupuolten tasa-arvon käsittelyyn myös muiden ryhmien kanssa sekä materiaalien esittelyyn myös muista aiheista.\nKehittäjä: Metropolia Ammattikorkeakoulu, XAMK ja Turun tulevaisuuden tutkimuskeskus\nKalle koutsi pulassa ThingLinkissä.\nLataa Kalle koutsi pulassa Word-dokumenttina.\nEtsi seppo.io-pelikirjastosta asiasanalla CONNEXT, niin löydät Kalle koutsi pulassa ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: PeliKlaani-hanke\nNämä tehtäväkokonaisuudet on suunniteltu lisäämään liikkumista luonnossa ja kaupunkiympäristössä, mutta niitä voi soveltaa myös sisätiloihin. Tehtäväkokonaisuudet linkittävät liikkumista erityisesti sellaisiin asiasisältöihin, joihin liikkumista ei ole aina perinteisesti yhdistetty.\nLiiku luonnossa laskien\nTavoite: Opiskelijat tekevät matemaattisia tehtäviä liikkuen ja omaa kehoa hyödyntäen. Samalla he tutustuvat Oittaan ulkoilualueen luontopolkuun.\nSoveltaminen: Ideoita voi soveltaa matematiikan opiskeluun valmentavissa opinnoissa tai peruskoulussa. Tehtävät soveltuvat toteutettavaksi missä tahansa ulkoympäristössä.\nTehtävien määrä: 12 kpl\nLiiku luonnossa laskien ThingLinkissä.\nLataa Liiku luonnossa laskien Word-dokumenttina.\nEtsi seppo.io-pelikirjastosta asiasanalla CONNEXT, niin löydät Liiku luonnossa laskien ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Google maps\nLiiku ja liikuta!\nTavoite: Osallistujat pääsevät ajattelemaan liikkumista ja liikuntaa eri näkökulmista samalla, kun saavat liikuttaa omaa kehoaan kotiolosuhteissa. Tehtävät sopivat hyvin tilanteisiin, jossa mietitään, miten itseään ja muita voisi innostaa liikkumaan.\nSoveltaminen: Ideoita voi soveltaa esimerkiksi erilaisissa tilaisuuksissa, joissa halutaan aktivoida osallistujia liikkumaan tai pohtimaan omaa suhdettaan liikkumiseen tai niitä voidaan hyödyntää yksittäisinä aktivoivina tehtävinä.\nKehittäjät: Jouni Piekkari ja Tiina Lehto-Lundén/Metropolia Ammattikorkeakoulu\nLiiku ja liikuta! ThingLinkissä.\nLataa Liiku ja liikuta! Word-dokumenttina.\nEtsi seppo.io-pelikirjastosta asiasanalla CONNEXT, niin löydät Liiku ja liikuta! ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Aino Keloharju ja Jouni Piekkari\nTavoite: Tätä tehtäväkokonaisuutta voi käyttää, kun halutaan aktivoida osallistujia miettimään, mitä erityisesti liikunnallisen tapahtuman järjestäminen vaatii. Sisällöt on suunniteltu ESLU:n (Etelä-Suomen liikunta ja urheilu) olemassa olevan Järkkää tapahtuma -koulutuksen mukaisesti.\nSoveltaminen: Ideoita voi soveltaa esimerkiksi erilaisissa nuorille suunnatuissa ohjaajakoulutuksissa.\nKehittäjät: Sari Lähdesmäki/Etelä-Suomen liikunta ja urheilu sekä Tiina Lehto-Lundén/Metropolia Ammattikorkeakoulu\nJärkkää liikuntatapahtuma ThingLinkissä.\nLataa Järkkää liikuntatapahtuma Word-dokumenttina.\nEtsi seppo.io-pelikirjastosta asiasanalla CONNEXT, niin löydät Järkkää liikuntatapahtuma ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: Sara Pacelli/Metropolia Ammattikorkeakoulu\nTavoite: Opiskelijat harjoittelevat lihaskuntoliikkeitä ryhmässä ja haastavat itseään ja kehoaan, samalla opitaan liikuntaan liittyviä ilmaisuja englanniksi. Tehtäviä voi toteuttaa joko sisätiloissa tai ulkona.\nSoveltaminen: Ideoita voi soveltaa esimerkiksi liikuntatunneilla tai liikunnallisina “välipaloina” millä tahansa opiskeluasteella. Tehtävät voi tehdä kokonaisuutena tai yksittäisinä harjoitteina. Soveltuu myös muille kohderyhmille.\nKehittäjä: Aliisa Rämö/Omnia\nNyt Treenataan! ThingLinkissä.\nLataa Nyt Treenataan! Word-dokumenttina.\nEtsi seppo.io-pelikirjastosta asiasanalla CONNEXT, niin löydät Nyt Treenataan! ja muita hankkeessa kehitettyjä tehtäväkokonaisuuksia.\nTehtäväkokonaisuuden taustakuva: HNMKY/Nadiifo Omer\nMetropolia Ammattikorkeakoulun rinnalla tehtäväkokonaisuuksia on ollut kehittämässä suuri joukko ammattilaisia, joille kaikille suuri kiitos!\nErityisen merkittävässä roolissa ovat olleet CONNEXT-kumppanit Etelä-Suomen Liikunta ja Urheilu, Helsingin NMKY, Stadin ammatti- ja aikuisopisto sekä Omnia. Arvokkaan panoksen tehtävien kehittämiseen ja testaamiseen ovat antaneet myös Loisto Setlementin Poikien Talo ja Tyttöjen Talo, Mieli ry, Plan International ja monet CONNEXT-koulutuksiin osallistuneet ammattilaiset.\nHauskoja hyödyllisiä hetkiä pelillisyyden äärelle!\n© Metropolia Ammattikorkeakoulu & Stadin ammatti- ja aikuisopisto & Omnia & Etelä-Suomen liikunta ja urheilu & HNMKY & tekijät 2021\nToimittajat: Tiina Lehto-Lundén & Mai Salmenkangas, CONNEXT for inclusion -hanke\nRiikka Wallin (verkkosivu, saavutettavuus)\nTiina Veijola (ThingLink, Word-tiedostot)\nTiina Lehto-Lundén & Mai Salmenkangas (seppo.io)\nBannerkuva: Riikka Käkelä-Rantalainen/Nettienkelit\nTämä tuotos on lisensoitu Creative Commons Nimeä-EiKaupallinen-JaaSamoin 4.0 Kansainvälinen -lisenssillä pois lukien siinä olevat kuvat.\nIdeoita pelillisyyteen hurahtaneille -nettijulkaisu on kehitetty osana CONNEXT for inclusion -hanketta (ESR 2018-21), jonka kohderyhmänä ovat maahan muuttaneet nuoret, heidän vanhempansa sekä nuorten parissa työskentelevät ammattilaiset. Hankkeessa kehitetään erilaisia ohjauksen välineitä sekä pelillistä, liikunnallista ja toiminnallista pedagogiikkaa, jonka avulla tuetaan oikean opintopolun löytymistä ja opintoihin sitoutumista.


Pinkki työhuone: Pikkujoulukynnet\nMinulla on nyt ollut rakennekynnet varmaan parin vuoden ajan ja olen edelleen ihan koukussa. :) Olen niihin niin tottunut, että en varmaan enää tietäisi kuinka osaisin olla ilman niitä. Käyn 3-4 viikon välein huollattamassa akryylikynsiäni Hollywood Nails -hoitolassa Hämeentiellä Helsingissä. Suosittelen, tekevät hyvää ja kestävää jälkeä! He tekevät myös käsi- ja jalkahoitoja yms. En ole vielä muita palveluita kokeillut kuin kynsihuoltoa, mutta jalkahoito olisi haaveissa. :)\nAjattelin, että rupean tänne blogiinkin laittamaan nyt kuvia kynsistäni. Haluan nimittäin joka kerta jonkin hienon lakkauksen, yllätys. :) Vaikka se maksaa toki extraa huollon lisäksi, olen päättänyt sallia itselleni pientä arjen luksusta. :) Lakkaus säilyy hyvänä ja kauniina monta viikkoa, ellei nyt sitten satu koota hyllyjä tms. remonttihommia. :D\nNyt halusin pikkujoululookin, kärkiin alle mustaa kynsilakkaa ja päälle glitterhilettä. Sitten vielä Sandy taiteili viivat punaisella glitterillä koristeeksi. Kyllä nyt on blingbling-kynnet! :) Sandy ja muut hoitolassa ovat kyllä tosi taitavia lakkausten kanssa. Ei kyllä minun hermoillani väännettäisi tällaisia näin tarkkoja juttuja! :D Minäkään kun en yleensä halua mitään tavallista, vaan pitää aina olla vähän erilaista, tottakai.\nKoittakaapas ihan huviksenne ottaa joskus kuvia huonossa valaistuksessa omista kynsistänne. Ei oo helppoa! :D Kännykällä onnistuin saamaan parhaimmat kuvat, eiköhän näistä edes nyt jonkinlaisen käsityksen saa, miten nakkinäppini on tällä hetkellä koristeltuna. Omistan kyllä peukalonkin, mutta se nyt ei taipunut mukaan näihin kuviin. :)\nKirjoittanut Maria klo 17.46


Kalliomäki: Nuorekas puheenjohtaja SDP:lle | Yle Uutiset\nKalliomäki: Nuorekas puheenjohtaja SDP:lle\nSDP:n vaalitappion selvittelyä johtanut kansanedustaja Antti Kalliomäki kaipaa uutta ilmettä ja nuorekasta energiaa puolueen uudelta puheenjohtajalta.\nKalliomäen mukaan SDP:n pitää tulevaisuudessa olla ihmisten mielissä uudistaja eikä vanhoillinen. Kannatuksen parantamiseksi SDP:n pitäisi esittää myönteinen mahdollisuus tulevaisuudesta ja puheenjohtajan edustaa uutta ilmettä.\n- Haussa on uusi ilme ja nuorekasta energiaa johtoon. Nuorekkaalla johdolla on yksi tapa edetä, mutta nuorekkaan johdon on toimittava käytännössä vaadittavalla tavalla, Kalliomäki puntaroi YLE Uutisten haastattelussa.\nKalliomäen mielestä hän itse tai kansanedustaja Erkki Tuomioja eivät edusta uutta ilmettä.\nPaasio: Keskityttävä asiakysymyksiin Puolueen entisen puheenjohtajan Pertti Paasion mielestä demareiden olisi nyt keskityttävä asiakysymyksiin ehdokasasettelun sijaan. Paasio kannattaa myös neuvoa-antavan jäsenäänestyksen järjestämistä. SDP:n puheenjohtajapesti on parissa päivässä saanut liudan mahdollisia hakijoita. Heidän olisi nyt löydettävä vastaus siihen, mihin Eero Heinäluoma ei eduskuntavaalitappion jälkeen osannut vastata eli minne puoluetta pitäisi johtaa. Puolueen puheenjohtajana vuosina 1987 - 1991 toiminut Pertti Paasio toivoo ennen kaikkea keskustelua asiakysymyksistä. Paasion mukaan puolueen laajan jäsenkentän on nyt syytä osallistua keskusteluun. - Keskustelu voi olla myös repivä, mutta sellaisia merkkejä ei nyt ole ilmassa. Tilanne on uusi ja tällä hetkellä vallitsee toiveikas ilmapiiri, Paasio sanoo. Paasio kannattaa myös neuvoa-antavan jäsenäänestyksen järjestämistä ennen kesän puoluekokousta. Se toisi hänen mukaansa arvoa puolueen jäsenyydelle. Omaa suosikkiaan Paasio ei vielä nimeä. Hän pitää mahdollisena, että johtoon nousisi nuori nainen. Se ei hänen mukaansa saa kuitenkaan olla itsetarkoitus poliittisen sisällön kustannuksella. Lipponen: Nyt on aika puhdistaa pöytä\nSdp:n entisen puheenjohtajan Paavo Lipposen mielestä puolueen johtoon pitää saada Eero Heinäluoman jälkeen henkilö, jolla on mahdollisimman vähän vanhoja rasitteita.\nLipponen sanoo sanomalehti Kalevan haastattelussa, että puolueessa on nyt tilaisuus puhdistaa pöytä ja jättää vanhat vastakkainasettelut taakse.\nLipponen sanoo Heinäluoman tehneen puoluejohtajana parhaansa ja muidenkin pitäisi kantaa vaalitappiosta vastuu.\nUrpilainen mukaan SDP:n puheenjohtajakisaan\nKotimaaAntti KalliomäkiSuomen Sosialidemokraattinen Puolue (SDP)puolueetsosiaalidemokraattiset puolueetPaavo LipponenSuomen poliittiset puolueetEero Heinäluomasuomalaiset poliitikotSuomen politiikkasosialistiset puolueetvaalitpolitiikkakansanedustajatpuoluejohtajatpoliitikot


Annika Billstamin uusi seura on OK Linné - Kestävyysurheilu.fi\nAnnika Billstamin uusi seura on OK Linné\nJulkaistu: 19.01.2012 22:32\nMyös maajoukkueeseen takaisin pyrkivä Lina Bäckström vaihtaa uppsalalaisseuraan.\nRanskan MM-pitkän matkan ylivoimainen maailmanmestari Annika Billstam vaihtaa IFK Lidingöstä OK Linnén väreihin. Tänä vuonna 36 vuotta täyttävä Billstam satsaa vastaisuudessakin suunnistukseen huipputasolla. Seuranvaihtoon oli monia syitä, mutta helposti ei päätös tullut.\n-Uppsalan suunnistusteknisesti vaativat maastot houkuttelevat ja suunnistustreeneihin pääsy on helpompaa Tukholmaan verrattuna. Päätös IFK Lidingöstä pois vaihtoon oli vaikea, sillä minulla on siellä paljon ystäviä ja olen saanut seurasta hyvää tukea vuosien ajan, Billstam kertoo OK Linnén sivuilla.\nMaaliskuun puoleenväliin saakka Billstam harjoittele eteläisessä Euroopassa poikaystävänsä Thierry Gueorgioun kanssa, mutta suunnistuskauden alkaessa Ruotsissa pari matkustaa takaisin Uppsalaan. Myös Gueorgiou aikoo kilpailla Ruotsissa muun muassa maan "Huippuliigassa" Silva Leaguessa.\nBillstam on juossut aikaisemmin OK Linnén väreissä vuosina 2002-2007\nBillstamin lisäksi OK Linné saa vahvistuksekseen Lina Bäckströmin, jolla on seitsemän ruotsinmestaruusmitalia. Lisäksi hän on sijoittunut kahdesti kymmenen joukkoon MM-keskimatkalla. Kahden viime vuoden ajan Bäckström on ottanut suunnistuksen rennommin Domnarvetsissä, mutta nyt motivaatio on palannut ja hän satsaa uudelleen huipputasolla.\n-Olen taas ryhtynyt unelmoimaan MM-mitalista ja haluan antaa sille unelmalle mahdollisuuden, Bäckström kertoo Linnén sivuilla.\nUudet kasvot uppsalalaisseurassa nostavat Linnén suurviestien kärkitaistoon. Aikaisemmin muun muassa OK Tisaren vahvistui Simone Nigglillä ja Göteborg-Majorna Judith Wyderillä, joten Tampereen Pyrinnöllä on lukuisia ruotsalaishaastajia Venlojen Viestissä ja 10MILA:n naisten viestissä.\nOK Linnén sivut


Suuntanumero Balvi (suunta)\nPaikkakunta tai alue: Balvi\nSuuntanumero Balvi on 645. Kuvitteelliselle puhelinnumerolle 4937984 ja suuntanumero / suunta 645 valittava numero on 645 4937984. Balvi sijaitsee Latvia.\nSuuntanumeron etuliite määrittää tilaajan puhelinnumeron tiettyyn sijaintiin. Suuntanumeron lisäksi on olemassa muun tyyppisiä etuliitteitä: kansainväliset, matkapuhelinoperaattoreiden ja eri palvelujen etuliitteet. Ne yhdistetään sopimaan useisiin tarkoituksiin. Soitettaessa maasta toiseen tapauksissa, joissa puhelun vastaanottajalla on lankaverkko, maan etuliite yhdistetään suuntanumeroon ja tilaajan numeroon. Kuvitteelliselle puhelinnumerolle 4937984 suuntanumero / suunta 645 (Balvi) ja maakoodille 00371 valittava numero on 00371 645 4937984. Jos puhelu on mobiililaitteeseen, maan numero yhdistetään matkapuhelinoperaattorin etuliitteeseen ja tilaajan numeroon. Jos soitto on tilaajalle samassa maassa, maan numero voidaan jättää pois. Kun kyseessä ovat kansalliset puhelut lankapuhelimesta toiseen, suuntanumero / suunta voidaan myös jättää pois monissa maissa, kun molemmilla tilaajilla on sama suuntanumero / suunta. Erityisesti maissa, joissa tilaajat voivat pitää saman puhelinnumeron muutettuaan toiseen paikkaan tai kaupunkiin, suuntanumero / suunta - tässä tapauksessa 645 - on tietysti myös valittava.\nJos olet Latvia ulkopuolella ja haluat soittaa Balvi olevalle henkilölle, tarvitset aluekoodin lisäksi sen maan maan numero, johon haluat soittaa. Latvia maan numero on +371 (00371), joten jos olet Suomi ja haluat soittaa Balvi olevalle henkilölle, sinun on lisättävä etuliite +371 645 henkilön puhelinnumeroon. Aluekoodin edessä oleva nolla jätetään tällöin pois. Kuvitteelliselle puhelinnumerolle 4937984 suuntanumero / suunta 645 (Balvi) ja maakoodille 00371 valittava numero on 00371 645 4937984.


Vihkimusiikki-ilta 22.4. Vanajan kirkossa auttaa hääparia musiikin valinnassa - ePressi\nVihkimusiikki-ilta 22.4. Vanajan kirkossa auttaa hääparia musiikin valinnassa\nVihkimusiikki täyttää Vanajan kirkon 22.4. kello 18. Hämeenlinna-Vanajan seurakunnan kanttorit Heikki Seppänen ja Minna Koskikunnas auttavat tulevia hääpareja musiikin valinnassa ja esittävät siitä näytteitä. Pastori Satu Suonperä esittelee vihkitapahtuman kulkua.\nOmin korvin kuultuna virsistä, klassikoista ja uusista ehdokkaista on helppo valita musiikki omaan vihkitilaisuuteensa. Pelkkä kappaleen nimi ei kerro välttämättä mitään, mutta kuultuna kappale on heti tunnistettavissa.\nVihkitilaisuudessa soitetaan yleensä kaksi häämarssia, toinen sisään tultaessa ja toinen alttarilta pois lähtiessä. Tutut klassikot pysyvät vuodesta toiseen. Suosituin häämarssi on Erkki Melartinin Juhlamarssi, jonka moni tuntee Prinsessa Ruususena. Muita tunnettuja ovat muun muassa Wagnerin, Mendelssohnin ja Kuulan häämarssit.\nVihkiminen ja avioliiton siunaaminen ovat jumalanpalveluksia ja kirkko pyhä tila, kanttorilla on asiantuntemus siitä, minkälainen vihkiäismusiikki on tilaisuuden luonteen ja arvon mukaista. Omia toiveita voi kuitenkin esittää ja monet niin tekevätkin. Musiikkitoiveista on hyvä keskustella kanttorin kanssa hyvissä ajoin. Niiden toteuttaminen riippuu sitä, onko kappaleisiin saatavilla nuotteja ja ehtiikö kanttori opetella ne.\nVihkimusiikki-illassa jaetaan muistin tueksi ohjelmalehtinen, jossa esitellään illan ohjelmiston lisäksi vihkitilaisuuden ja avioliiton siunaamisen kulku. Papin ja kanttorien kanssa voi jäädä keskustelemaan musiikkivalintoihin ja vihkimiseen liittyvistä asioista. Vihkimusiikki-iltaan on vapaa pääsy.


Osta Fidella Fly Tai Kantoliina Toddler Chevron, Denim Blue | Jollyroom\nAden by Aden + Anais Squares Musliiniliinat 5-pack\nAden by Aden + Anais Swaddle Musliiniliinat\nKuori Kantoliina, Jersey Grey\nBoba Kantoliina, Grey\nBaby K'tan Active Kantoliina, Musta\nBoba Kantoliina, Navy Blue\nBaby K’tan Kantoliina, Musta\nBoba Wrap Kantoliina Bamboo Bloom\nKuori Kantoliina, Triton Black\nBoba Kantoliina, Black\nFidella Fly Tai Kantoliina Toddler Chevron, Denim Blue\nAlekoodi Eko Ilmaiset toimituskulut\nFidellan Fly Tai on innovatiivinen kantorepun ja kantoliinan yhdistelmä. Monipuolinen kantoliina takaa aina mahdollisimman hyvän tuen. Istuimen kokoa on helppo säätää lapsellesi sopivaksi. Pehmustetut olkahihnat ja vyötärövyö on helppo solmia ja säätää parhaan tuen takaamiseksi sinulle ja lapsellesi. Kantoliinan kiinteä huppu antaa toisaalta suojan säältä ja tuulelta, toisaalta tukee pienen lapsen niskaa.\nLapsen voi asettaa kantoliinassa kolmeen eri asentoon: vatsalleen, selälleen tai istumaan. Käytännöllinen kantoliina antaa sinulle vapaat kädet samalla, kun lapsesi on turvallisesti lähelläsi. 100 % luomupuuvillasta valmistettua kantoliinaa voi käyttää 9 kuukauden iästä siihen asti, kun hän painaa 30 kg.\nIkäsuositus: 9 kk–5 vuotta.\nLapsen pituussuositus: 74–104 cm.\nMateriaali Kangas: 100 % luomupuuvillaa\nMuut mitat Mitat:\nVyötärövyö: 57-190 cm\nOlkahihna: 200 cm\nIstuin: 24-45 cm\nSelkänoja: 33-48 cm\nSuositeltu pituus (cm) 74–104\nPesuohje Kuivatus vaakatasossa\nTiedostot Fidella Instruction Fly Tai.pdf


Johtosääntö | ajantasa.liberaalipuolue.fi\nLiberaalipuolueen ajantasaiset ohjelmat ja säännöt\nPuoluevaltuusto on hyväksynyt tämän johtosäännön kokouksessaan 8.11.2019.\nTämän dokumentin tarkoituksena on kerätä yhteen Liberaalipuolueen johtosääntö ja hallintomalli. Tässä dokumentissa kerrotaan puolueen johtamisen ja hallinnon keskeiset periaatteet, millaisia velvollisuuksia ja oikeuksia on puolueen jäsenistöllä ja henkilöstöllä, miten puolueen lakisääteiset velvollisuudet on hoidettu ja miten jäsenten on erilaisissa tilanteissa toimittava.\nSe mikä pätee johtosäännössä puolueeseen, pätee soveltuvin osin piirijärjestöihin, paikallisyhdistyksiin ja valtakunnallisiin teemajärjestöihin.\nJokainen puolueen jäsen on vastuussa näiden periaatteiden toteutumisesta käytännössä.\n1.1 Yleiset periaatteet\nPuolueessa johtaminen perustuu hyvään hallintotapaan ja osallistavaan demokratiaan. Jokaisella puolueen jäsenellä on erityinen oikeus saada kokea puolueessa harjoitettavan avointa ja selkeää viestintää sekä saada tukea omalle toiminnalleen, niin tarvitessaan, puolueen tavoitteiden tukemiseksi niin valtakunnallisella, piiri- kuin paikallisyhdistystasolla.\nJokainen puoleen toimintaan osallistuva on omalta osaltaan vastuussa puolueen hyvästä ilmapiiristä ja sitoutuu työskentelemään sen eteen.\nMahdollisiin jäsenten välisiin epäasiallisuuksiin, häirintään ja kiusaamiseen puututaan välittömästi. Jäsenen on omalta osaltaan tuotava tietoon havaitsemansa tapaukset ilmoittamalla niistä paikallisjärjestön, piirin tai puolueen puheenjohtajalle tai muulle hallituksen jäsenelle. Osapuolien kuulemisen jälkeen, mikäli huomautus tai varoitus ei ole tuottanut tulosta, puoluehallitus päättää mahdollisesta jäsenen erottamismenettelyn käynnistämisestä puolueen sääntöjen mukaisesti.\nJohtosäännöllä ei voi kumota tai ohittaa puolueen, piirijärjestön, paikallisyhdistyksen tai valtakunnallisen teemajärjestön sääntöjä, vaan se tukee ja täydentää niitä sekä antaa tulkinta- ja täsmentäviä ohjeita tilanteisiin, joista säännöissä ei ole mainittu.\nPuolueen toimintaa ohjaavien sääntöjen ja ohjeiden pätemisjärjestys on seuraava:\nPiirijärjestön, paikallisyhdistyksen tai valtakunnallisen teemajärjestön säännöt\n2. Puolueen rakenne ja johtamisrooli\n2.1 Puolueen rakenne\nPuolue on jäsenjärjestöjen liitto.\nPuolueen varsinaisia jäseniä voivat olla vain oikeustoimikelpoiset yhteisöt.\nPuolueen kannatusjäseniä voivat olla olla luonnolliset henkilöt tai oikeustoimikelpoiset yhteisöt.\nPuolueen henkilöjäsenellä tarkoitetaan luonnollista henkilöä, joka on puolueen jäsenjärjestön tai sen jäsenjärjestön henkilöjäsen, ja puoluejärjestöllä puolueen jäsenjärjestöä tai sen jäsenjärjestöä.\nPuolueen ylin päätöksentekoelin on puoluekokous, joka valitsee puoluehallituksen johtamaan puoluetta puoluekokousten välisenä aikana. Puoluekokouksen tarkemmat tehtävät on määritelty puolueen säännöissä.\nPuolueen käytännön asioita johtaa hallitus, johon kuuluvat valitut puheenjohtaja, 1–3 varapuheenjohtajaa ja 1–20 muuta varsinaista jäsentä sekä 0–10 varajäsentä.\nHallituksen varsinaisille jäsenille osoitetaan kullekin oma vastuualueensa hallituksen järjestäytymiskokouksessa.\nJäsen vastaa oman vastuualueensa toiminnan johtamisesta puoluehallitukselle.\nPuoluevaltuusto vastaa puolueen aatteellisesta ja strategisesta työstä puoluekokousten välillä. Sen tarkemmat tehtävät sekä kokoonpano on määritelty puolueen säännöissä. Puoluevaltuusto koostuu puoluehallituksen jäsenistä sekä piirijärjestöjen ja teemajärjestöjen puheenjohtajistosta.\nPuoluevaltuuston on pidettävä vähintään yksi kokous vuosittain. Tämä sääntömääräinen kokous on pidettävä joulukuun loppuun mennessä, kuitenkin ennen sääntömääräistä puoluekokousta. Muutoin puoluevaltuusto kokoontuu itse päättämänsä kokousaikataulun mukaisesti.\nPuoluevaltuusto kokoontuu myös, jos puoluehallitus katsoo siihen olevan aihetta tai jos kuusi puoluevaltuuston jäsentä vaatii sitä kirjallisesti puoluehallitukselta erikseen ilmoittamansa asian käsittelyä varten.\nPiirijärjestön tarkoituksena on edistää puolueen arvoja ja tavoitteita toimimalla sen sääntömääräisenä piirijärjestönä, ja täyttää puolueen piirijärjestölle määrätyt tehtävät. Piirijärjestön perustehtävät määrätään puolueen säännöissä. Tämän lisäksi puoluehallitus voi asettaa piirijärjestölle myös muita tehtäviä.\nPiirijärjestö voi tarvittaessa hoitaa edellä mainittuja vaaleihin kuuluvia ja muita tehtäviä myös muissa vaalipiireissä kuin kotipaikkaansa vastaavassa vaalipiirissä puoluehallituksen luvalla.\nPiirijärjestö voi tarvittaessa valtuuttaa jäsenjärjestönsä edustamaan puoluetta kunnallis- ja paikallistasolla jäsenjärjestön toiminta-alueella.\nPaikallisjärjestön tarkoituksena on edistää puolueen arvoja ja tavoitteita toimimalla puolueen paikallisyhdistyksenä, ja täyttää puolueen paikallisyhdistykselle määrätyt tehtävät. Tarkoituksensa toteuttamiseksi yhdistys:\nedustaa puoluetta paikallistasolla,\nasettaa toiminta-alueellaan puolueen kuntavaaliehdokkaat ja vastaa puolueen kuntavaalikampanjasta,\nhoitaa muut puoluehallituksen tai piirijärjestön hallituksen sille määräämät tehtävät\nPaikallisjärjestö voi tarvittaessa hoitaa edellä mainittuja vaaleihin kuuluvia ja muita tehtäviä myös muissa vaalipiireissä kuin kotipaikkaansa vastaavassa vaalipiirissä piirijärjestön hallituksen luvalla.\nPuolueen jäsenen tulee noudattaa hyviä käytöstapoja ja yleisesti tilanteeseen sopivaa käyttäytymistä ja pukeutumista. Erityisesti esiintyessään puolueen edustajana tai jäsenenä julkisella paikalla tai tilaisuudessa on kiinnitettävä huomiota kohteliaaseen ja muut ihmiset huomioon ottavaan esiintymiseen ja käytökseen.\n3.2 Julkinen esiintyminen\nPuolueen nimissä tehtyjen kannanottojen tulee perustua puolueen hyväksyttyyn puolueohjelmaan sekä muihin puolueen hyväksymiin linjauksiin. Niistä asioita, joista puolueella ei ole virallista linjausta, voi esittää mielipiteitä ja näkemyksiä, mutta mahdollisuuksien mukaan on tuotava esiin, että kyseessä on henkilökohtainen mielipide eikä puolueella ole virallista kantaa aiheeseen.\nEdustettaessa puoluetta tai sen jäsenjärjestöä virallisesti on tästä vähintään annettava tieto puolueen tai jäsenjärjestön hallitukselle. Tarvittaessa puolueen tai jäsenjärjestön hallitus voi antaa pysyvämmän oikeuden edustaa puoluetta virallisissa yhteyksissä tarvittavassa laajuudessa.\nPuolueen ehdokkaana olleen ja vaaleissa valitun henkilön erotessa puolueen ryhmästä (esim. eduskuntaryhmä, valtuustoryhmä) ilman hyväksyttävää syytä on puoluevaltuuston käsiteltävä asia, ja tarvittaessa esitettävä jäsenjärjestöille, joissa henkilö on jäsenenä, henkilön erottamista jäsenjärjestöstä.\n3.4 Vaitiolovelvollisuus ja salassapito\nPuolueen jäsenellä ei ole oikeutta keskustella ulkopuolisten kanssa puolueen sisäisistä asioista (kuten taloudellisesta tilanteesta, suunnitelmista ja tavoitteista), muuten kuin miten puolue tai jäsenjärjestö on niistä tiedottanut. Jäsenasioiden jakaminen puolueen ulkopuolelle on ehdottomasti kielletty.\nVaitiolovelvollisuus kattaa myös kirjoitukset sosiaalisessa mediassa ja muissa vastaavissa kanavissa.\n3.5 Toimintaperiaatteet väärinkäytösten varalta\nJokaisella jäsenellä on oikeus tuoda havaitsemansa mahdolliset väärinkäytökset jäsenjärjestön tai puolueen hallituksen käsiteltäväksi. Jäsenjärjestön hallituksen ja puoluehallituksen tehtävänä on kuunnella jokaista jäsentä, ja edistää näiden periaatteiden toteutumista käytännössä. Ensisijaisesti jäsenjärjestön hallitus käsittelee väärinkäytökset sääntöjensä mukaisesti, tarvittaessa puoluehallitus ottaa kantaa tapaukseen. Jäsenjärjestö antaa tapaukset tiedoksi puoluehallitukselle.\nJäsenen erottamisessa noudatetaan kyseisen jäsenjärjestön sääntöjä. Jäsenjärjestöjen säännöissä on oltava maininta, että johtosäännön määräykset velvoittavat jäsenjärjestön jäseniä, ja niiden toistuva tai tietoinen rikkominen on peruste erottamiselle jäsenjärjestöstä ja siten puolueesta. Ensisijaisesti asiat on pyrittävä selvittämään kuitenkin muilla keinoilla.\nJäsenjärjestöjen ja kannatusjäsenten erottamisessa noudatetaan puolueen sääntöjä.\nEhdokasasettelua kansallisiin ja Euroopan parlamentin vaaleihin säätelee ensisijaisesti lainsäädäntö, viranomaisten asetukset ja määräykset, sekä puoluejärjestöjen ja puolueen säännöt.\n4.1 Yleiset ehdokasasetteluperiaatteet\nLähtökohtaisesti puolueen ehdokkaaksi vaaleissa tulee asettaa vain henkilöitä, jotka ovat puolueen henkilöjäseniä. Erityisen painavista syistä, tai jos ehdokaslistoilla on paikkoja vapaana, voidaan asettaa ehdokkaaksi myös henkilöitä, jotka eivät ole puolueen henkilöjäseniä.\nJokaiselta puolueen asettamalta ehdokkaalta vaaditaan osallistumista mahdollisuuksien mukaan vaalikampanjatyöskentelyyn. Vähimmäisvaatimuksena voidaan pitää ehdokkaan kirjallista suostumusta, yleisimpien vaalikoneiden täyttämistä, hyvälaatuisen ja yhteiset muotoseikat täyttävän valokuvan toimittamista puolueelle digitaalisena, sekä vaalirahoitusilmoitusten tekemistä määräaikaan mennessä. Käytännössä lisäksi jokaiselta ehdokkaalta vaaditaan ehdokasmaksun suorittamista puolueelle tai puoluejärjestölle. Tällä maksulla katetaan puolueen kampanjoinnista syntyviä kuluja. Puoluehallitus ja puoluejärjestöt antavat tarkemmat ohjeet ja vaatimukset ehdokkaiden osallistumiseen jokaisen vaalin osalta.\n4.2 Ehdokkaiden asettaminen kuntavaaleihin\nKuntavaalien ehdokasasettelusta kunnassa vastaa se paikallisjärjestö, jonka toiminta-alueeseen kyseinen kunta kuuluu, tai paikallisjärjestön puuttuessa se piirijärjestö, jonka toiminta-alueeseen kyseinen kunta kuuluu. Mikäli kunnan alue ei kuulu minkään piirijärjestön toiminta-alueeseen, puoluehallitus voi tehdä päätöksen yhdistyksestä, joka voi asettaa ehdokkaita kuntavaaleihin puolueen nimissä. Seuraavassa kunnan alueella ehdokkaita asettavaa puoluejärjestöä kutsutaan nimellä yhdistys.\nHyvissä ajoin ennen kuntavaaleja yhdistyksen hallitus nimittää vaaliasiamiehen, joka vastaa vaaleihin liittyvistä järjestelyistä kunnan alueella, ja toimii ehdokkaiden ja puoluejärjestön välisenä yhteyshenkilönä. Vaaliasiamies tuottaa ja julkaisee yhdessä yhdistyksen hallituksen kanssa tiedotteen, josta käy ilmi mihin vaaleihin ehdokkaita ollaan hakemassa, mitkä ovat ehdokkaalta vaaditut ehdot ja sitoutuminen, sekä miten ja mihin määräaikaan mennessä halukkuudesta ehdokkaaksi on ilmoitettava. Mahdollisuuksien mukaan myös ehdokasmaksun suuruudesta olisi hyvä olla jonkinlainen arvio tässä vaiheessa.\nEhdokkaiden asettamisesta päätetään ennen ehdokasasettelun takarajaa pidettävässä varsinaisessa tai tarvittaessa ylimääräisessä yhdistyksen kokouksessa. Yhdistyksen kokous voi myös valtuuttaa yhdistyksen hallituksen asettamaan ehdokkaita kuntavaaleihin.\nYhdistyksen hallitus asettaa vaaliasiamiehen ja varavaaliasiamiehen jokaisen kunnan osalta, joissa yhdistys edustaa puoluetta. Vaaliasiamiehen on annettava ehdokashakemus kunnan keskusvaalilautakunnalle viimeistään 40. päivänä ennen vaalipäivää ennen kello 16.\nPäätöksen vaaliliitoista kuntavaaleissa tekee toimivaltaisen yhdistyksen hallitus. Hallitus voi halutessaan antaa päätöksen tehtäväksi yhdistyksen kokoukselle.\n4.3 Ehdokkaiden asettaminen maakuntavaaleihin\nMaakuntavaalien ehdokasasettelusta kunnassa vastaa se piirijärjestö, jonka toiminta-alueeseen kyseinen vaalipiiri kuuluu. Mikäli maakunnan alue ei kuulu minkään piirijärjestön toiminta-alueeseen, puoluehallitus voi tehdä päätöksen yhdistyksestä, joka voi asettaa ehdokkaita maakuntavaaleihin kyseisessä vaalipiirissä puolueen nimissä. Seuraavassa vaalipiirin alueella ehdokkaita asettavaa puoluejärjestöä kutsutaan nimellä yhdistys.\nHyvissä ajoin ennen maakuntavaaleja yhdistyksen hallitus nimittää vaaliasiamiehen, joka vastaa vaaleihin liittyvistä järjestelyistä kyseisen vaalipiirin alueella, ja toimii ehdokkaiden ja puoluejärjestön välisenä yhteyshenkilönä. Vaaliasiamies tuottaa ja julkaisee yhdessä yhdistyksen hallituksen kanssa tiedotteen, josta käy ilmi mihin vaaleihin ehdokkaita ollaan hakemassa, mitkä ovat ehdokkaalta vaaditut ehdot ja sitoutuminen, sekä miten ja mihin määräaikaan mennessä halukkuudesta ehdokkaaksi on ilmoitettava. Mahdollisuuksien mukaan myös ehdokasmaksun suuruudesta olisi hyvä olla jonkinlainen arvio tässä vaiheessa.\nYhdistyksen kokous tekee päätöksen ehdokkaiden asettamisesta maakuntavaaleissa toiminta-alueellaan kunkin vaalipiirin kohdalta erikseen. Ehdokkaiden asettamisesta päätetään hyvissä ajoin ennen vaaleja pidettävässä varsinaisessa tai tarvittaessa ylimääräisessä kokouksessa. Yhdistyksen kokous voi myös valtuuttaa yhdistyksen hallituksen asettamaan ehdokkaita maakuntavaaleihin.\nPiirijärjestön hallitus asettaa vaaliasiamiehen ja varavaaliasiamiehen jokaisen vaalipiirin osalta, joissa yhdistys edustaa puoluetta. Vaaliasiamiehen on annettava ehdokashakemus vaalipiirilautakunnalle viimeistään 40. päivänä ennen vaalipäivää ennen kello 16. Johtosäännön kirjoitushetkellä ei ole lakia maakuntavaaleihin liittyen, joten tarkista ohjeistuksen oikeellisuus!\nPäätöksen vaaliliitoista maakuntavaaleissa tekee piirijärjestön hallitus kunkin vaalipiirin kohdalta erikseen. Hallitus voi halutessaan antaa päätöksen tehtäväksi piirijärjestön kokoukselle.\n4.4 Ehdokkaiden asettaminen eduskuntavaaleihin\nPiirijärjestö tekee puoluehallitukselle esityksen eduskuntavaaleihin asetettavista ehdokkaista. Esityksen tulee perustua piirijärjestön sisäisen jäsenäänestyksen tulokseen tai piirijärjestön kokouksen päätökseen.\nPuoluevaltuusto tekee päätöksen ehdokkaiden asettamisesta eduskuntavaaleihin. Puoluevaltuuston päätöksen tulee noudattaa piirijärjestön esitystä. Puoluevaltuusto voi kuitenkin päättää asettaa vaalipiiriin enemmän ehdokkaita kuin piiriyhdistys on esittänyt.\nPuoluevaltuusto voi erittäin painavasta syystä poiketa kunkin piirijärjestön esityksestä. Ennen tällaisen päätöksen tekemistä on piirijärjestölle ja asianosaisille henkilöille varattava tilaisuus tulla kuulluksi.\nPiirijärjestön hallitus asettaa vaaliasiamiehen ja varavaaliasiamiehen jokaisen vaalipiirin osalta, joissa yhdistys edustaa puoluetta. Piirijärjestön hallituksen on viimeistään 48. päivänä ennen vaalipäivää ilmoitettava vaalipiirilautakunnalle puolueen vaaliasiamiehen ja hänen varamiehensä nimi, henkilötunnus ja yhteystiedot. Vaaliasiamiehen on annettava ehdokashakemus vaalipiirilautakunnalle viimeistään 40. päivänä ennen vaalipäivää ennen kello 16.\nPäätöksen vaaliliitoista eduskuntavaaleissa tekee puoluevaltuusto kunkin vaalipiirin kohdalta erikseen, kuultuaan piirijärjestöä.\n4.5 Ehdokkaiden asettaminen Euroopan parlamentin vaaleihin\nPuoluevaltuusto voi päätöksellään järjestää jäsenäänestyksen Euroopan parlamentin vaalien ehdokkaista. Mikäli puoluevaltuusto näin päättää, tulee puoluevaltuuston myös antaa tarkemmat ohjeet tämän jäsenäänestyksen toteuttamisesta sekä ajankohdasta sekä sen, millä tavalla ja mihin määräaikaan mennessä jäsenäänestykseen voidaan ehdottaa ehdokkaita.\nJäsenäänestykseen voi nimetä ehdokkaan jokainen puolueen henkilöjäsen. 20 Euroopan parlamentin vaaleissa äänioikeutetun henkilön tulee kannattaa ehdotusta tullakseen nimetyksi jäsenäänestykseen. Kannattajien ei tarvitse olla puolueen henkilöjäseniä.\nJos jäsenäänestykseen on määräaikaan mennessä nimetty korkeintaan niin monta ehdokasta, kun puolueella on oikeus asettaa vaaleihin, jäsenäänestystä ei järjestetä. Tällöin puoluevaltuusto asettaa jäsenäänestykseen nimetyt ehdokkaat puolueen ehdokkaaksi Euroopan parlamentin vaaleihin.\nMikäli puoluevaltuusto on päättänyt olla järjestämättä jäsenäänestystä, piirijärjestöt ja teemayhdistykset voivat tehdä ehdotuksia Euroopan parlamentin vaalien ehdokkaista puoluevaltuustolle. Puoluevaltuusto tekee päätöksen ehdokkaiden asettamisesta Euroopan parlamentin vaaleihin näiden ehdotusten perusteella.\nPuoluehallitus asettaa vaaliasiamiehen ja varavaaliasiamiehen Euroopan parlamentin vaaleja varten. Puoluehallituksen on viimeistään 48. päivänä ennen vaalipäivää ilmoitettava Helsingin vaalipiirilautakunnalle puolueen vaaliasiamiehen ja hänen varamiehensä nimi, henkilötunnus ja yhteystiedot. Vaaliasiamiehen on annettava ehdokashakemus Helsingin vaalipiirilautakunnalle viimeistään 40. päivänä ennen vaalipäivää ennen kello 16.\nPäätöksen vaaliliitoista Euroopan parlamentin vaaleissa tekee puoluevaltuusto.\n4.6 Ehdokkaan asettaminen presidentinvaaliin\nPuoluevaltuuston tehtäviin kuuluu päätös siitä, asettaako puolue ehdokkaan presidentinvaaliin.\nMikäli puoluevaltuusto päättää asettaa ehdokkaan, valitaan puolueen ehdokas presidentinvaaliin jäsenäänestyksellä. Puoluevaltuusto vahvistaa tämän päätöksen yhteydessä vaali- ja äänestysjärjestyksen, antaa tarkemmat ohjeet jäsenäänestyksen toteuttamisesta sekä ajankohdasta, sekä sen, millä tavalla ja mihin määräaikaan mennessä jäsenäänestykseen voidaan ehdottaa ehdokkaita.\nJäsenäänestykseen voi nimetä ehdokkaan jokainen puolueen henkilöjäsen. 20 presidentinvaalissa äänioikeutetun henkilön tulee kannattaa ehdotusta tullakseen nimetyksi jäsenäänestykseen. Kannattajien ei tarvitse olla puolueen henkilöjäseniä.\nJos jäsenäänestykseen on määräaikaan mennessä nimetty vain yksi ehdokas, jäsenäänestystä ei järjestetä. Tällöin puoluekokous asettaa jäsenäänestykseen nimetyn ehdokkaan puolueen ehdokkaaksi presidentinvaaliin.\nPuoluehallitus asettaa vaaliasiamiehen ja varavaaliasiamiehen presidentinvaalia varten. Puoluehallituksen on viimeistään 48. päivänä ennen vaalipäivää ilmoitettava Helsingin vaalipiirilautakunnalle puolueen vaaliasiamiehen ja hänen varamiehensä nimi, henkilötunnus ja yhteystiedot. Vaaliasiamiehen on annettava ehdokashakemus Helsingin vaalipiirilautakunnalle viimeistään 47. päivänä ennen vaalipäivää ennen kello 16.\n4.7 Puolueen tuki ehdokkaille muissa kuin kansallisissa ja Euroopan parlamentin vaaleissa\nPuoluehallitus voi päättää antaa tukensa ja oikeuden käyttää puolueen nimeä ja tunnusmerkkejä ehdokkaalle tai ehdokasryhmälle, joka on ehdolla muissa kuin kansallisissa tai Euroopan parlamentin vaaleissa.\n4.8 Luottamushenkilöpaikkaneuvottelut kuntavaaleissa ja paikkojen jakaminen\nPuoluejärjestön hallitus ja vaaliasiamies selvittää ehdokkaiden toiveet luottamushenkilöpaikoista.\nEhdokkaat asettaneen puoluejärjestön hallitus sekä vaaleissa ehdolla olleet ehdokkaat muodostavat yhteiskokouksen. Tämä yhteiskokous on pidettävä mahdollisimman pian vaalituloksen selvittyä.\nEnsimmäinen yhteiskokous valitsee neuvottelijat edustamaan puoluetta luottamushenkilöpaikkaneuvotteluissa, ja ohjeistaa näitä aiemmin selvitettyjen luottamushenkilöpaikkatoiveiden perusteella. Neuvottelijoiden valtakirjat allekirjoittaa puoluejärjestön nimenkirjoitusoikeuden omaava henkilö (lähtökohtaisesti puoluejärjestön puheenjohtaja).\nNeuvottelijat laativat esityksen luottamushenkilöpaikkojen jakamisesta neuvottelujen perusteella toiselle yhteiskokoukselle. Luottamushenkilöpaikkojen pisteytys sekä eri henkilöiden toiveet paikkojen suhteen on esityksen tausta-aineistona. Paikkajakoesityksessä on huomioitava neuvottelutuloksen lisäksi esteellisyyskysymykset ja rajoittavat kelpoisuusehdot (“pakottavat ehdot”). Tämän lisäksi esityksessä on otettava huomioon henkilön pätevyys tehtävään, aktiivisuus kuntavaalien yhteisessä kampanjatyössä, ehdokkaan saama äänimäärä, sekä ehdokkaan aiempi kokemus ja suoriutuminen luottamushenkilötehtävissä.\nToisessa yhteiskokouksessa käsitellään paikkajakoesitys. Jaettavat paikat käsitellään merkitysellisimmästä paikasta alkaen yksi kerrallaan. Esityksen tausta-aineistoon liittyvät huomautukset käsitellään ennen äänestystä. Tämän jälkeen suoritetaan äänestys, jossa paikka jaetaan. Paikkoja jaettaessa on huomioitava tausta-aineistossa esitetyt huomiot, sekä tarvittaessa paikkojen rotaatio, siten, että sama henkilö ei toimi samassa luottamushenkilöasemassa tarpeettoman pitkään. Yhteiskokouksen aikana on hyvä tilaisuus muodostaa valittujen luottamushenkilöiden ympärille tukiryhmät, jotka avustavat valittuja luottamushenkilöitä tehtävissään.\nValittujen luottamushenkilöiden luopuessa paikoistaan, tai uusien luottamushenkilöpaikkojen ilmaantuessa, on pidettävä uusi yhteiskokous, jota ennen puoluejärjestön hallitus tekee vastaavan taustaselvityksen avoimien luottamushenkilöpaikkojen osalta. Ylimääräisen yhteiskokouksen osalta toimitaan muutoin samoin kuin toisen yhteiskokouksen osalta.\nPuolueen hankinnat tapahtuvat ensisijaisesti sen jäsenjärjestöjen tasolla. Jokaisella jäsenjärjestön jäsenellä on sen järjestön puheenjohtajan, varapuheenjohtajien, rahastonhoitajan tai sihteerin luvalla oikeus tehdä tavanomaisia järjestön ydintoimintoihin liittyviä hankintoja jäsenjärjestön puolesta. Tällaisia ovat esimerkiksi tapahtumien osallistumismaksut, flyerit, kampanjoinnissa käytetty irtaimisto ja tarjoilut.\nPoikkeukselliset (esim. erityisen suuret) hankinnat on hyväksyttävä jäsenjärjestön hallituksessa etukäteen. Jäsenjärjestön hallitus määrää tarkemmat hankintaohjeet, mukaan lukien mahdolliset maksimiarvot tavanomaisille hankinnoille.\nHyväksyttävät kulut tilitetään maksajalle takaisin kuittia vastaan. Kululaskun hyväksyjä ja korvauksen saaja eivät voi olla sama henkilö. Tarkemmat ohjeet kululaskujen toimittamisesta antaa puolueen tai jäsenjärjestön rahastonhoitaja.\nPuoluevaltuusto voi lisäksi vahvistaa erillisiä hankintaohjeita.\n5.1 Ydintoimintoihin liittyvät hankinnat\nPuolueen jäsenillä on puolueen puheenjohtajan, varapuheenjohtajien, taloudenhoitajan tai puoluesihteerin luvalla oikeus tehdä tavanomaisia puolueen ydintoimintoihin liittyviä hankintoja. Erityisen suuriin hankintoihin luvan antaa puoluehallitus.\nPuolueen nimissä tehtävät sopimukset tehdään vain yhdistysrekisteriin merkittyjen nimenkirjoittajien toimesta puolueen sääntöjen mukaisesti.\nJäsenjärjestön nimissä tehtävät sopimukset tehdään vain yhdistysrekisteriin merkittyjen nimenkirjoittajien toimesta jäsenjärjestön sääntöjen mukaisesti.\nPuolue ei vastaa jäsenjärjestöjen nimissä tehtyjen sopimusten taloudellisista seuraamuksista mahdollisissa sopimusrikkomustilanteissa vaan niistä vastaa jäsenjärjestön hallitus.\nPuoluetta koskevista asioista tiedottamisesta julkisuuteen vastaa puheenjohtaja tai hänen valtuuttamansa henkilö.\nOperatiivisesta toiminnasta tiedottamisesta julkisuuteen vastaa puoluesihteeri yhteistyössä hallituksen ja tiedotuspäällikön kanssa.\n8. Dokumenttien hallinta ja arkistointi\n8.1 Pöytäkirjojen ja tilinpäätösaineiston arkistointi\nPuolueen kokousten pöytäkirjat (ml. puoluehallituksen ja puoluevaltuuston kokoukset) ja kirjanpitoaineisto säilytetään lähtökohtaisesti sähköisesti. Paperikopioita asiakirjoista säilytetään lain vaatimassa määrässä.\n8.2 Puoluejärjestöjen dokumenttien arkistointi\nPuoluejärjestön on toimitettava pöytäkirjat kokouksistaan (ml. hallituksen kokoukset) puolueelle arkistointia varten. Samoin toimitaan virallisten tilinpäätösasiakirjojen ja muiden niihin verrattavien dokumenttien osalta.\nPuoluehallitus antaa tarkemmat ohjeet puoluejärjestöille arkistoinnin käytännön toteutuksesta.\n8.3 Muiden dokumenttien arkistointi\nPuoluehallitus antaa tarkemmat ohjeet arkistoinnin käytännön toteutuksesta.\nDokumenttien julkaisemisen ja arkistoinnin osalta on otettava huomioon myös lait ja asetukset, mm. vapaakappaleiden osalta.\nPuolueen jäsenen puolueen tai puoluejärjestön nimissä tuottamien dokumenttien ja muun aineiston tekijänoikeudet siirtyvät puolueelle / puoluejärjestölle soveltuvin osin korvauksetta, ellei erityisen painavasta syystä erikseen ja etukäteen kirjallisesti muuta sovita.\nPuolueella ja sen jäsenjärjestöillä on rajoittamaton oikeus käyttää kaikkea em. aineistoa puolueen toiminnassa, mukaan lukien julkaiseminen painotuotteissa, tiedotusvälineissä, sosiaalisessa mediassa ja puolueen verkkosivuilla.\n9. Palkat ja palkkiot\nPuolueen toimintaan osallistumisesta ei makseta jäsenille palkkioita. Puoluetoiminnasta aiheutuneita kohtuullisia kuluja korvataan mahdollisuuksien mukaan rahatilanteen sen salliessa.\n10. Johtosäännön muuttaminen\nPuoluevaltuusto voi lisätä, poistaa, muuttaa tai tarkentaa johtosäännön sisältöä siten kuin puolueen säännöissä asiasta määrätään. Puolueen henkilöjäsenille ja puoluejärjestöille on tiedotettava johtosäännön muutoksista.